
PERSONERNE 



Den gamle Konge. 
Telamon 



Hans Adoptivsenner. 
Oinos 

Opites. En rig Borger. 

Kry s es. Hans Broder. 

Helena. Opites Datter. 

Ai syrn nos. En ung Digter. 

Oinos 's Moder. 

En ung Filosof. 

En ældre Kvinde. 

Et Ligfelge. 

Et Festtog. 

Borgere. 

Raadets Medlemmer. 

Præster. 



De optrædende bærer græsk Dragts 



Første Akt. 



En Sal med Sejlegang og Gallerier. I Baggrunden et For- 
hæng. Nogle Kvinder og Mænd i smaa samtalende Grupper, 
Der kommer stadig flere til. 



Opites 

(meder Kry ses). 

Goddag Kryses. Det gléSder mig for en 
Gangs Skyld at se dig i ordentligt Selskab. 

Kryses. 
Det skylder jeg din Godhed. (Fnisende) Du 
ved kære Broder, at jeg elsker Menneskene. — 
Hvor Mennesker er forsamlede, der kommer 
ogsaa jeg — hvis jeg kan slippe ind. Det er 
kedeligt at være alene — ikke sandt Broder? 
— Det gælder om at faa Tiden til at gaa. 

Opites. 
Jeg kan blot ikke forstaa, at du i din Alder 
kan finde Fornøjelse i at svire med unge Dag- 
drivere. Du har io graa Haar. — Jeg synes, det 
er uværdigt, Kryses. 

Kryses. 
Nej, hvorfor det. Vi har det behageligt. 
Enten er vi vemodige og græder over denne 
Verden — eller lystige og spotter den. — I 
begge Tilfælde drikker vi Vin. Jeg troede, det 
maatte ansees for en passende Tidsfordriv. 

En Borger 

(nærmer sig sammen med andre). 

Naa saa er da den store Dag kommen, da 
vor gamle Konge vil nedlægge Magten. 

Kryses 

(sukker affekteret). 

Ak ja, en stor Dag i en lille Verden. 

(Opites gaar mod Baggrunden.) 

Borgeren. 
Er Verden nu heller ikke stor. Kryses? 

Kryses 

(trækker paa Skulderen). 

Stor eller lille, det kommer ud paa Et. Vi 
bliver ialtfald ikke valgt mine Venner — værdige 



9 



Borgere som vi er. En mager lille Fyr med 
et Par Aandeseer-øjne vælger man til Konge, 
en mager F}^' med et langt skævt Ansigt, der 
siger, at han har en hvid Sjæl. — En halvgal 
Filosof uden en fornuftig Tanke i Hovedet. 

Borgeren. 
Hvad siger I? Har Telamon ingen fornuftige 
Tanker. — Jeg skal borge Eder for, at han har 
Tanker, og et godt og ædelt Menneske er han 
ogsaa. 

Kryses 

(spydigt). 

Se det! Se det! 

Borgeren. 
Jeg har aldrig sagt andet om Telamon. Jeg 
har maaske sagt, at han var — underlig, for 
det synes alle; men det er ikke for ingenting, 
at de kalder ham den hvide Mand. 

Kryses. 
Hvad I siger, gør Eders Hjerte Ære, Trasy- 
machos. Ikke saa snart rygtedes det, at den 
gamle Konge trak sig tilbage, saa vendte Eders 
Hjerte sig mod Telamon (bukker dybt). Jeg har 
Agtelse for Eder Trasymachos. — Naa, men naar 

Festdagene er over, saa begynder vi nok igen 

(gnider sig i Hænderae). Ah, hvor vi Skal skumle. 

(Pludselig og lidenskabeug). Forøvrig er Telamon 
tusind Gange saa meget værd som I alle til- 
sammen, tiltrods for hans Filosofi, som jeg heldigvis 
ikke har læst. Det er blot Skade, at han vil 
være Konge over saadanne Æselhoveder. Det 
viser jo desværre, at han er en Nar, han som 
de andre. 

En anden Borger. 
Siger han, at Telamon er en Nar? 

Kryses. 

Alle Mennesker er Narre, bedste Ven. Ved 

I virkelig ikke det? — Maa jeg trykke Eders 

Haand. Det glæder mig at gøre Bekendtskab 

med en Mand af et saa fromt og barnligt 

Gemyt. (Griber hans Haand, ryster den voldsomt. Borgeren 
ger sig arrigt fri.) 

Første Borger. 
Hvis alle Mennesker er Narre, saa er I jo 
selv en Nar, Kryses. 

Kryses 

(bukker). 

Paa min Ære, den største af alle. 

Borgeren. 
Haha — nu indrømmede han det. Jeg fik 
ham ta at indrømme det. 

(Borgerne ler.) 

Kryses. 
Ja, I maa nok le — for I er jo kun en lille 
Nar, Trasymachos. 

Borgeren 

(rasende). 

Saa— aa, en lille Nar siger I, en lille Nar. 

Kryses. 
Nytter ikke Trasymachos I Kun hvis I truer 
med Prygl kan I faa mig til at indrømme, at 
I er en stor Nar — ellers ikke. (Bukker.) Men 
Prygl, Himlen bevare mig! 

Anden Borger. 
Og hvorfor er han kun en lille Nar, Kryses} 

Kryses 

(bukker). 

Fordi hans Naragtighed var tilfreds, da de 
smaa Narre lo af, hvad han sagde. 

(Gaar mod Baggrunden. Nogle af Borgerne trækker paa Skuldrene. 
Andre mumler vrede Ord.) 

Kryses 

(nsrmer sig atter)- 

Hør, Trasymachos, I kunde nu gerne sige 
mig, hvad det egentlig er for nogle Tanker, denne 
fortræflfelige Telamon har. 

Borgeren 

(forlegen). 

De — de skal være meget dybe og van- 
skelige. 

Anden Borger. 
Bare der var nogen, der vidste det. 

Ung Filosof 

(Dærmer sig atter). 

Er det Telamon, I taler om? 
Kryses 

(Slaar ham fioisende paa Skulderen). 

Se, der har vi min Yndlingsfilosof! Ham 
skulde man vælge (Fiiosofen g«- sig m). Det er sandt. 
I ved ikke, hvor jeg beundrer Eder. (Siaar patetisk 
ud med Haanden.) „Ly S Tro paa Menneskene". „Vær 
en Mand. Stol paa dig selv". Det er ogsaa 
min Filosofi. Vi to, vi to er enige. 

Fiiosofen. 
Lad mig være fri. Abe! 

Kryses. 
Maa vi saa faa at vide, hvad det er for 
nogle Tanker. 

(Gaar i det samme med et Skuldertrfsk.) 

Filosofen 

(til Borgerne). 

Ja, ser I, Telamon vil udrydde Selvkærligheden. 
— Det vil jeg ogsaa — tildels. Jeg har vist sagt 
det ligesaa tidlig som Telamon. Men han 
ser mørkt paa Livet, han vil tilintetgøre det, og 
jeg er en mere lys og glad Natur. 

En lille Mand 

(kommer forpustet). 

Har I hørt det. Har I hørt det? — Oinos 
er i Raadet. 

Filosofen 
Hvad skal han der? 

Den lille. 
Jeg ved ikke. Ingen forstaar det, men nogle 
har seet ham gaa derind. Han maa være bleven 
kaldet. 

Borgere 

(Stimler sammen). 

Oinos? 

Den lille. 
Andre siger, at han har trængt sig ind i 
Raadet og staar der og holder en dundrende 
Tale. Dørvagten kan høre det. 

En Borger. 
De finder da ikke pludselig paa at gøre ham 
til Konge? 

En mager Mand. 
Det er bare Vrøvl. Telamon bliver det, som 
det har været bestemt fra først af. 

Den lille. 
Oinos er den smukkeste Yngling i Riget. 

En Borger. 
Og klog ser han ud! Telamon kommer kun 
til at holde Formaningstaler, fordi vi ikke spiser 
Græs og drikker Vand. 

Digteren Aisymnos 

(en lys smuk Yngling, der spændt har lyttet til). 

Hvis det bliver Oinos, saa kommer nok en 
og anden til at mærke det. Han ved alt om 
Styrelsen, baade ondt og godt. 

Den magre. 
Oinos, den Dreng! 

Digteren Aisymnos. 
Jeg vil bare sige at alle, der kommer i Nær- 
heden af Oinos, elsker ham. Han kan vinde 
alle. Det nytter ikke: Der er ingen som Oinos. 
Børnene danser af Glæde, naar de ser ham. 

Unge Mænd 

(i Nærheden). 

Ja! Javist! Lad os faa Oinos til Konge. 
Kryses 

(har nærmet sig). 

Oinos er ikke ilde! Han kan drikke alle 
under Bordet, og han har engang givet mig 
en Dragt Prygl. 

Første Borger. 
Saa er han ingen Nar, hvad? 

Kryses. 
Jeg tør intet sige om Oinos. Stærk Mand! 
Stærk Mand! — Forøvrig kan det være, at 
han er Mand for at sætte Naragtigheden i System 
her i Landet. Det er det, der trænges til. 

Den magre Mand 

(pludselig rasende til den lille, med hvem han har samtalet). 

Hører I ikke, at jeg siger det er noget Vrøvl. 



16 



Der er aldeles ikke Tale om Oinos. Jeg gik 
forbi og hørte intet. 

Den lille Mand. 
Det er jo ingen Grund. 

Den magre 

(stadig ophidset). 

Jeg har ogsaa andre Grunde. I maa da vel 
tro mig, naar jeg siger det. — Uforskammet! 

Forskellige Borgere:' 
Naaja, naar I ved det. — 

Den lille. 
Han har aabenbart Ret. 

Den magre. 
Se dér — dér kommer den ædle Telamon. 

(TelamoD Icommer langsomt ind. Han ser træt og tungsindig ud. 

Alle hilser ham »rbedig. Han besvarer Hilsenerne kort og næsten 

vredladent og stanser i Forgrunden for sig selv.) 

Den unge Filosof 

(nærmer sig Telamon). 

Jeg haaber, at I føler Eder glad paa denne 
Eders Hæders Dag. 

Telamon 

(ryster paa Hovedet). 

Nej, jeg er ikke glad. 

Filosofen. 
Jeg ved, at I ikke bryder Eder om ydre Ære. 
Jeg er lykkelig over at finde denne Anledning til 
at bevidne Eder min Ærbødighed. Som I maaske 
véd, deler jeg ikke Eders Anskuelser; men det 
forhindrer mig ikke i at beundre Ekler. 

Telamon 

(med et svagt Smil). 

Da mit Skrift kom ud, hørte jeg ikke mange 
saadanne Ord. 

Filosofen. 
I véd dog vel, at en Del unge Mennesker 
har sluttet sig til Eders Lære. 

Telamon. 
Men hvor det dog er haabløst! Helst øn- 
skede jeg, at jeg var langt herfra — og levede 
i ørkenen, ukendt af alle. Hvorledes kan man 
være glad, hvor der er mange. I har ingen 
Øjne. Den har ingen Øjne, der kun ser Lege- 

meme og ikke Sindene, deres skjulte Uorden og 

hæslige Urenlighed. (Ser paa Kryses, der staar i Nærheden.) 

Jeg lider ved at se et Menneske som han der. 
Og hvorledes er ikke de andre? 

Kryses 

(mumler). 

Hoho min gode Telamon. 

Filosofen 
Eders Syn paa Verden er trøstesløst. 

Telamon 

(opflammende). 

Nej ikke trøstesløst. Det er jo netop Trøsten^ 
jeg bringer. — Ser I da ikke Menneske, at den 
Tillid til Døden, der bryder frem af Rædslen og 
alle vore Lidelser — det er den Trøst vi trænger 
til. Hvad mer har vi Behov? Det er saaledes. 
Jeg har prøvet det. Kan I da ikke. (Han opdager 

at en Skare staar lyttende i hans Nærhed. — Bryder af og gaar 
skamfuld mod Baggnmden.) 

En Borger. 
Forstod I, hvad han sagde? 

En anden Borger. 
Det lød højst mærkværdigt. 

Kryses 

(slaai ham paa Skulderen). 

Javel, Javel 1 Mennesket er et naragtigt Dyr. 
Det praler af sine Lidelser a«r). For saa vidt kan 
man ogsaa kalde Mennesket et fornuftigt Dyr — 
for det nyder sine Lidelser! (Peger mod Baggrunden) 
Se, Broder Opites, der staar din Datter. Ser 
du, hvor Telamon gør øjne til hende. Han ser 
paa en Gang helt blid ud. 

Opites. 
Vaas, Vaas! Gøre Øjne. Du ved jo, at Te- 
lamon præker den ugifte. Stand. 

Kryses. 
Det er den bekendte Dyd af Nødvendighed, 
Broder — den eneste Dyd, der er bekendt. Der 
er ingen Lidenskab i ham, det er Sagen! Men 
gøre Øjne, akkurat saa megen Lidenskab har 
han, og saa gør han Øjne — naturligvis! 

Opites 

(strængt). 

Fejlen er, at du aldrig har forstaaet, at Livet 
er Alvor, Kryses. Du tror, at alting er Spas og 

Løjer. (Han gaar mod Baggrunden.) 

Kryses 

(kler sig bag Øret). 

Ak ja — det skønne Alvor. Med det faar 
man baade Hus og Penge og smaa Veninder — 
ikke sandt Opites. (Sukker dybt.) Gid jeg var al- 
vorlig. 

(Helena kommer frem sammen med Opites. Telamon nærmer 
sig lU dem). 

Telamon. 
Det er Eders Datter, ikke sandt Opites (b^er 

Hovedet for Helena). 

(Kryses slaar bagfra Opites paa Skulderen og haler ham fnisende 
med sig. Opites mumler forvirrede Undskyldninger.) 

Telamon. 
Naar jeg har gaaet mine ensomme Ture, har 
det glædet mig at se Eders lyse Ansigt bag 
Havehækken. 

(Helena nikker ligesom for sig selv.) 

Telamon. 
Vi har jo ogsaa mødt hinanden i Skoven. — 

(Tavshed.) 

Telamon. 
Ved I, at det snart er et helt Aar, siden jeg 
saa Eder første Gang i Skoven. 

Helena 

(nikker). 

Et helt Aar! — Men I ser altid saa tankefuld 
og bedrøvet ud, som om I ikke glædede Eder. 

Telamon. 
Jeg er dog gladest, naar jeg er alene. 

Helena. 
Jeg synes ogsaa, det er dejligt at være alene 
i Skoven! Fordi der er saa stille og svalt. 

Telamon. 
Se detl Kan I heller ikke lide Mennesker. 

Helena. 
Jeg kender saa faa. Moder, og jeg er mest 
alene. — Jo, jeg kan godt lide at være sammen 
med morsomme Folk. Men I foragter jo Men- 
neskene. 

Telamon 

(smiler). 

Naal Hvem har sagt det? 

Helena. 
Moder. Hun siger ogsaa, at I er bedre 
end alle andre. 

Telamon 

(smiler). 

Nej! nej! — hvorfor dog det. 

Helena. 
I kaldes jo for den hvide Mand, og I har 
givet næsten alt, hvad I ejer, til de Fattige. 

Telamon. 
Naa, hvad saa. Jeg har kun smaa For- 
nødenheder. Hør nu forresten. I maa ikke 
smigre mig mere. Det har jeg slet ikke godt af. 

Helena 

(ler). 

Bryder I Eder om det. Det gør I vist ikke. 
I saa saa mørk og vred ud, da I kom ind, og 
alle hilste saa ærbødig paa Eder. 

Telamon. 
Det kan I vel ikke forstaa; men naar jeg 
kommer mellem Mennesker, saa er det, som om 
jeg skulde synke sammen af Sorg og Lede. 
Menneskene ved ikke selv, hvor usle de er. — 
Kun den, som er ensom, ser klart. 

Helena 

(beundrende). 

I er anderledes end alle andre. Jeg vilde 
gerne lære af Eder (smaer). For I maa nu endelig 
ikke tro, at jeg kan forstaa det altsammen. 

Telamon 
Aaja Helena! men det er vanskeligt at lære. 
— I er saa ung og I glæder Eder vel ved at 
leve. Det er jo kun naturligt. 

Helena. 
Skal man da ikke være glad ved det? 

Telamon. 
Kan det nytte, at jeg svarer Eder? — Der 
er kun én Glæde, der er dyb og ren — det er 
Længselen efter Døden. Der er én Skønhed i 
Verden — Sorgen og den dybe Kærlighed til 
Menneskene, det er altsammen Længsel efter 
Døden. Har I aldrig anet ligesom en hellig 
Klarhed bag ved Alt. (Ser sig omkring.) Ved I at 
den vil vedblive, naar alt dette er forsvundet. 

Helena 

(knuger sine Hænder). 

Hvor underlig — hvor underlig I taler! 

Telamon 
Der er Skønhed i dette Helena, men ogsaa 
Rædsel. Kun den kender Skønheden, der har 

følt Rædselen dybt (ser frem for dg og siger med sagte 

Stemme). Der er Dage, hvor mit Liv har en 
Skønhed som Solnedgangens, en mild sørg- 
modig Glæde og smeltende Farver i Sindet. Og 
der er Øjeblikke, hvor Glæden er vild og for- 
forfærdelig. Det er som om Lynet flammer for 
mine Øjne, det er som om Mørket splittes og 
jeg ser dybt ind i det, det er skjult for Menne- 
skene (vender Blikket mod Helena). Jeg Skulde ikke Staa 

Og tale om dette. 



Aajo tal! 



Helena 

(sagte). 



Telamon 

(d«mpet). 

Ved I Helena, hvad jeg tror om Fremtiden? 
Langt, dybt inde i Fremtiden ser jeg en Slægt, 
der kun er Aand. Det er de rensede Sjæle, der 
for sidste Gang betræder Jorden. Deres Liv 
føles som et Nu. Det er som Baal, der tændes 
og stiger mod Himlen og glider smertelig fryde- 
fuldt ind i det evige Lys. — Da er det fuldbragt. 

Helena 

(staar bleg og tavs). 

Telamon 

(smiler). 

Jeg skulde blot ikke staa og sige alt dette; 
men jeg ser saa sjelden Mennesker. Der kan 
gaaMaaneder hen, uden at jeg taler med nogen. 
— Men hvad kan det nytte. Kvinderne vil jo 
dog ikke høre paa saadant. 

Helena 

(ser bedrevet spergende paa ham). 

Telamon. 
Aanejl Se ikke saadan paa mig! (inderligt) 
Jeg har aldrig nogensinde seet noget saa smukt 
som Eder. Første Gang jeg saa Eder, havde I 
Taarer i Øjnene, jeg ved ikke hvorfor. I 
skulde vide, hvor det gjorde mig ondt og godt 
paa engang (bryder af). Naa, jeg staar nok og 
siger Eder Ting, som jeg ikke burde, — nu tror 
jeg, jeg vil byde Eder Farvel. 

Helena 

(nelende og forundret). 

Farvel! 

Telamon. 

(stanser). 

Bryder I Eder om at tale med mig. 
Helena 

(ser alvorlig paa ham). 

Ja, jeg har længtes efter at tale med Eder. 

Telamon. 
Helena, jeg ser det, og jeg vidste det Fine 
Traade har spundet sig imellem os, naar vore 
øjne mødtes. Er det ikke saaledes Helena? Er 
det ikke, som om vi havde kendt hinanden 
længe, længe. 

Helena 

(slaar Øjnene ned). 

Det var ligesom vi kendte hinanden bedre, for 
hver Gang vi mødtes. 

Telamon 

(ser længe paa hende, saa udbryder han klagende). 

Helena, Helena I 

Helena 

(gaar imod ham). 

Hvad er det? — Hvad er det? 

(Udenfor heres Hilraab.) 

Telamon 

(lytter). 
Tys — de kommer (Han gaar mod Baggrunden og 

vender saa tubage). Nu kommcr de, Helena. 

Helena. 
Hvem? — Kommer de! — og nu skal I 
vælges til Konge. 

(Hilraabene nærmere.) 

Telamon. 
Der er de! 

Helena 

(slaar Hænderne sammen). 

Aa — det bliver dejligt. 

<Oinos kommer hastigt Gaar hen til Telamon uden at bemærke 
dem, der hilser ham.) 

Telamon. 
Naa, er det dig Oinos. Goddag. Kommer 
Kongen ikke. — Jeg hørte Hyldningsraab. 

(Helena trækker sig tilbage.) 

Oinos. 
Ha — ha! Det var mig, de hyldede. 

Telamon. 
Var det dig! 

Oinos. 
Krænker det din Ærgerrighed. — Nej, det er 
jo sandt. Du giver dig ikke af med saadant. 
Ja, det var mig, de hyldede. Et Par af mine 
Drikkebrødre, der ikke har seet mig i en og tyve 
Dage, sprang højt i Vejret af Glæde og raabte 
Hill — Saa raabte Pøbelen ogsaa Hil, og saa 
skyndte jeg mig af alle Kræfter for at blive fri. 

Telamon. 
Det behagede dig dog vist. 

Oinos. 
„Hil" er meget godt og gør ingen Skade; 
men jeg synes ikke om at blive klemt og aandet 
ind i Ansigtet. Naa Telamon, du skulde vide, 
hvor jeg kommer fra. 

Telamon. 
Du har jo været paa Jagt. 

Oinos. 
Ja — jeg har været baade her og der. 

Telamon. 
Er du kommen til Staden i Dagens Anledning. 

Oinos 

(nikker). 

Ja, i Dagens Anledning. 
Telamon 

(med et overbæreade Smil). 

Og skal formodentlig fejre den med Svir og 
Drik. 

Oinos. 
Hoho! — maaske. 

Telamon. 
Du straaler som altid af Nydelsesiver. 

Oinos. 
Nydelse ja. — Nydelsen er som bekendt det 
gode og det skønne. Nydelsen er det alvorlige! 
Tænk dig Dage som disse i Skoven. Der 
vælter Blomster frem af Jorden. Farver, Farver 
og Duft. En uhyre Fest! — Men skønnest af 

alt er det røde Skær. (Helena nærmer sig med Blikket 
fæstet paa Oinos.) 

Telamon 

(haanlig.) 

Hvilket røde Skær? 

Oinos. 
Kan du ikke se det røde Skær over Alverden. 
Det røde, elskovsfulde Blod, der blusser i de 
grønne Blade og i de graa Stammer og i Pigernes 
Kinder — og i selve den brune Muld. Nej, 
men det ser du ikke! 

Telamon 

(ser koldt paa ham). 

Har det aldrig sortnet for dine øjne. 
Oinos 

(overgiven). 

Skal du nu tale om Lig, Telamon? 

Telamon. 
Jeg taler helst ikke med dig, naar du svarer 
mig saadan. 

Oinos. 
Jeg vil engang gøre en Ende paa al denne 
Tale om Døden. 

Telamon. 
Fordi du frygter den. 

Oinos. 

Jeg frygter intet (opdager Helena, der lyttende staar i 
Nærheden). Hvem — hvem er I? (Bejer hastigt Knae.) 

I kommer jo som lige ud fra den lyse Sol, 
medens vi taler om Lig. 

Telamon. 
Opfør dig dog sømmelig, Oinos. 

Oinos 

(smilende). 

I er ikke vred paa mig, vel? — Jeg er Oinos. 

Helena. 
Saa I er Oinos? Eder har jeg aldrig — 

(stanser). 

Oinos. 
Hvad vilde I sige nu? 

Helena. 
Aa, ingenting. — Eder har jeg aldrig seet før. 

Oinos. 
Jeg har heller aldrig seet Eder, og saa plud- 
selig en Dag — saa seer to Mennesker hinanden. 
— Men sig mig, er I virkelig født her i Staden 
mellem alle disse tøre, sure Mennesker. 

Helena. 
Vi bor i et Landsted ved Søen, nær ved 
Skoven. 

Oinos 

(nikker). 

„I et Landsted ved Søen, nær ved Skoven" 

— ja, det vil jeg tro. 

Helena. 
Og I har været paa Jagt — i de store Skove nu. 

Telamon. 
Han har moret sig med at dræbe i Skoven. 

Oinos 

(kaster med Hovedet). 

Dyrene skal maaske ogsaa dø ved frivillig 
Død. — Men du skal se, de narrer os, Telamon. 

— Naar Menneskene er forsvundne, saa hitter 
Dyrene paa at blive Mennesker, og saa har vi 
Komedien gaaende igen. 

Helena 

(ler). 

Telamon. 

Jeg vil ikke tale med dig. (Han gaar tllvenstre, idet 
han tilkaster Helena et vredt Blik.) 

Oinos. 
Hvad I dog har for en prægtig Latter. — 
Men nu ser I forstemt ud. Jeg afbrød Eders 

Samtale. (Han slaar ud med Haanden.) NuVCl. Vi SeS 
igen. (Han gaar mod Baggrunden.) 

Helena 

(der har staaet raadvild, nærmer sig Telamon). 

Hvorfor er I vred. 
, Telamon 

(lidenskabelig). 

Jeg taaler ikke, at I ler af hans dumme Ord. 

Helena. 
Hvorfor? — Er han ikke god? 

Telamon. 
God aajo — nej ikke god! han er letsindig 
og forfængelig, — og for Kvinderne er han farlig. 

Helena 

(gaar pludselig helt hen til Telamon og siger i stærk Bevægelse). 

Jeg vil aldrig — aldrig holde af nogen anden 
end Eder, hvis I bryder Eder om mig. 

Telamon 

(viger tilbage). 

Tys, tys — 

Helena 

(som fer). 

Aa, de mange Mennesker. — Hvad skal de 
være her for. 

Telamon. 
Tys, tys! Helena. 

Helena 

(ser spergende paa ham). 

Telamon. 

(Betragter hende et Øjeblik nssten med Uvilje, saa stryger han si^ 
engang smertelig med Uaanden over Panden.) 

Helena. 
Hvad er det? Er I syg? 

Telamon 

(langsomt). 

Nej, Helena. — Men jeg tror Kærligheden er 
skønnest, naar den er som en Qem Drøm. Men 
det forstaar I vel ikke? 

Helena. 
Hvorfor fjern. Bringer den da ikke Mennesker 
nær til hinanden. 

Telamon. 
Jeg tror, det, Mennesker kalder Kærlighed, 
fjerner dem fra hinanden. — Helena, jeg har 
drømt Drømme saa skønne, at Ord vilde 
smudse og vanhellige dem. Blot Livet ikke 
faar dem til at blegne. 

Helena. 
Jeg forstaar intet. 

Telamon 

(indtrængende). 

Mellem Bjergene er der et Tempel, hvor gode 
Kvinder lever. Der har jeg drømt mig dig. Der 
vilde, jeg være dig nær i mine Tanker. Lige til 
Døden, Helena! Og i Døden forenes de rene 
Sjæle. Tro det! Jeg tror, at det er Sandhed. 

Helena 

(stærkt bevæget). 

Dette forstaar jeg ikke. Dette kan jeg ikke 
svare paa. Fjernt fra alle, som jeg holder af 
— hele Livet. Saa lærte jeg Eder jo slet ikke 
at kende. 

Telamon. 
Kender vi da ikke hinanden? Har vi ikke 
altid kendt hinanden? Jeg vilde gaa der forbi 
hver Dag og se dine Øjne. — Dine dejlige 
øjne, Helena. 

Helena 

(som fer). 

Slet ingen kende — slet ingen være god 
imod ! 

Telamon. 
Nej, se ikke saadan paa mig! Som om du 
ikke holdt af mig. Jeg slipper dig ikke Helena. 
— Dette maa ikke gaa i Stykker for mig. 
Aa, giv mig din Haand (tag«r hendes Haand). Ogsaa 
jeg har længtes! Den brænder! — Din kære 

Haand ! (SUpper den hurtig, da han ser Oinos fiilgt af Opites 
nærme sig.) 

Oinos 

(betragtende Helena). 

Jeg tror, det er første Gang, jeg har set 
Telamon tale med en Kvinde. 

Telamon 

(forlegen). 

Vi taler ikke om saadant, som du tænker dig. 
Helena 

(ser fonrildet fra den Ene til den Anden). 

Jeg vil gaa nu — jeg vil ikke være her 
længer. — Saa mange Mennesker (vii gaa). 

Opites. 
Snak, Barn. Nu kommer Kongen strax. 
Hvad er nu det for en Grille (vendt tood xeiamon). Und- 
skyld hende. (Helena felger Opites rundt i Salen.) 

Oinos 

(felger hende med Øjnene). 

Da jeg var i Skoven, saa jeg en gylden Hind. 

Telamon. 
Den dræbte du vel! 

Oinos. 

Nej ! (som om han river sig las Ira en Tanke.) Svar mig 

Telamon: Du ønsker jo ikke Magten? 

Telamon. 
. Det ved du. 

Oinos. 

(stærkt). 

Saa giv Afkald paa den, Telamon. De for- 
handler endnu. 

Telamon. 
Hvad er der at forhandle. Det er jo kun tomme 
Ceremonier. 

Oinos. 
Giv Afkald paa Magten. Det er tidsnok, naar 
Kongen kommer, at du træder frem. Du ved, 
jeg har Evner, du tør ikke nægte det. 

Telamon. 
Jeg nægter ikke, at du har Evner, saaledes 
som Verden forstaar det 

Oinos. 
Saa lad Verden gaa sin egen Gang. — I 
dette Øjeblik vælger de mellem dig og mig. 

Telamon. 
Hvad siger du? Aa, det Valg vil vist falde 
dem let. 

Oinos. 
Træd tilbage, Telamon. 

Telamon. 
Derom er der ikke Tale, Oinos. Træde til- 
tilbage for dig! — Hvad du siger, er en Latter- 
lighed. — Forøvrig maa de gerne* vælge dig — 
mig er det ligegyldigt. (LeruroUg.) De gør det 
blot ikke. 

(Hyldningsraab heros udenfor.) 

Oinos. 
De kommer. 

^Forhænget trækkes tilside. Trapperne sees tæt besat med Mennesker. 
Saa langt Øjet naar, Menneskehav.) 

Kongen 

(bestiger Tronen). 

Min Beslutning kender I. Tiden er kommen. 
Gammel og svag nedlægger jeg Magten. Skæb- 
nen har ikke skænket mig nogen Søn, men 
Landet har frembragt ypperlige Sønner. Vor 
Beslutning er fattet. Maaske vil den komme 
nogle uventet. 

(Telamon gaar blegnende et Skridt tilbage.) 

Kongen. 
Oinos, min Søn. Dig kaarer jeg til Konge. 

Oinos 

(raaber). 
Mig — Konge — Fa'r! (Slaar ud med Haanden.) 
Se, det kan jeg lide! (Leber hurtig hen og kysser Kongens 
Haand.) 

Kongen. 
Oinos, min Søn. Du er ung og du har 
Fejl! Men som jeg har seet dig idag, synes det 
mine gamle Øjne, at du er den ypperste iblandt 
os. Oinos min Søn! Døden venter mig. Alderen 
har krummet min Ryg og gjort mit Haar hvidt. 
Du vil gøre mine sidste Dage glade. (Overvældet af 
Bevægelse.) Oinos, min gode Dreng! Du vil glæde 
en gammel Mand og dig selv og os alle. 

(Trykker ham til sit Bryst) 



40 



Digteren Aisymnos 

(træder frem. Taarer stremmer fra hans Øjne, og han raaber. 

HU, Hil Kong Oinos! 

Alle. 
Hil, Hil Kong Oinos 1 

Kongen. 
Og du Telamon, for hvem vi alle nærer 
Ærbødighed — om dig ved vi, at ingen Følelse 
af Bitterhed vil finde Vej til dit Hjerte. — Selv 
har du tit sagt det, at du kun nødig og tvungen 
af Nødvendigheden vilde lægge Magtens Byrde 
paa dine Skuldre. Lev som før i Ensomhed. 
Menneskenes Maal er forskellige. Uddan din 
høje Aand til din Sjæls Tilfredsstillelse og som 
et Eksempel for os andre. 

Telamon 

(bejer sig bleg og mumler uherlig). 

Tak. 

(Oinos lader Blikket glide udover Mængden. Gaar et Skridt hen imod 
Telamon, men stanser, da han ikke kan fange hans Blik. Derefter 
ser han paa Helena, der staar i Nærheden af Telamon. Hun træder 
uvilkaarlig et Skridt frem mod ham, men skjuler sig angst, da hun 
meder hans øjne. 

Oinos 

(slaar ud med Haanden og siger sagte). 

Kvinder og Mænd. Vær hilset! 

Et Medlem af Raadet 

(træder frem og slaar sig for sit Bryst). 

Det vil jeg sige Eder alle, at vi er over- 
rumplede! Oinos har trængt sig ind i Raadet og 
med voldsomme Ord og Trusler har han tvunget 
disse svage og vankelmodige Mænd til at vælge 
sig. Overrumplet er vi. Jeg nedlægger min 
Værdighed. 

En anden af Raadet 

(træder frem). 

Ja, Borgere I Vi er overrumplede. — Hvad 
ved vi om de Meddelelsers Sandhed, hvormed 
Oinos forskrækkede de svage og vaklende. — 
Jeg nedlægger min' Værdighed. 

En tredje af Raadet 

(træder frem). 

Jeg ogsaa! Jeg nedlægger min Værdighed. 
Oinos 

(slaar ud med Haanden). 

Ja, gør saa det I Og Tak skal I have dertil! 
— Ja, jeg har gjort det — jeg har handlet i 
Hast, ti først imorges fik jeg min Faders Under- 
retning. Men jeg siger Eder alle, at det var 
nødvendigt. Jeg har gennemkrydset Riget. Der 

er Oprør i Gære i de store Byer, og ved den 
nordlige Grændse ruster vore Fjender sig. — 
Her trænges en kraftig Haand, der kan handle 
og ikke blot en dyb Tanke, der forsvinder i 
Dybden. Mange frygter Haanden; men ingen 
Tanken. — Skamløs Bestikkelighed hersker mellem 
Embedernes Forvaltere. De skal frygte! Folket 
sælger sine Stemmer til den, der byder højest. 
De skal frygte! Alt dette ved jeg. Men I ved 
det ikke. Ja, jeg har overrumplet Raadet, men 
jeg tager Ansvaret. — Og du Telamon, du vil 
give mig Ret, før lang Tid er gaaet. — I vil alle 
give mig Ret! Hvad der er sket, er godt, og jeg 
tager Ansvaret! 

(De tre Raadsherrer gaar.) 

Kongen. 

Du taler Sandhed, OinOS (vendt mod Telamon). Og 

du Telamon, ønsker du intet at sige? 

(Der opstaar Uro et Sted i Salen. Der hysses. Lydløs Tavshed 
indtræder.) 

Telamon 

(mumler nogle uherlige Ord). 

Stemmer. 
Tal højere! Tal højere! 

Telatnon 

(med svag Stemme). 

Jeg bøjer mig — gerne — for Skæbnen. 
Stemmer 

(bagerst i Salen). 

Hvad sagde han? Tal højere! Højere! 
Telamon 

(tier). 

Kongen. 
Telamon sagde, at han med Glæde vil bøje 
sig for Skæbnen (vendt mod Oinos.) Kom Oinos. 
Ræk mig din Haand! Nu vandrer vi gennem 
Staden, at alle kan se sin unge Konge, min 
ypperlige Søn. 

(Kongen og Oinos gaar ledsaget af Mængden, modtaget og fulgt af 
Hyldningsraabenes Brusen.) 

Kryses. 

(bukker dybt for Telamon, idet han gaar ud og siger). 

Maa jeg lykønske Eder. — I vilde jo saa 

nødig. (Han gaar. Tilbage staar Telamon, bleg, vaklende med 
sammenbidte Tænder.) 

Helena 

(Træder frem bag en Sejle — gaar angst henimod Telamon 
og hvisker). 

Telamon, er du bedrøvet? 

Telamon 

(opfarende). 

Bedrøvet ! 

Helena. 
Telamon! Telamon! — Hvad bryder du dig 
derom. — Og mig har du jo. Jeg vil gøre 
alt, hvad du beder mig om. 

Telamon 

(mumler med sammenbidte Tænder). 

Den Dreng! — En Pralhans, der skriger og 
skraaler. 

Helena. 

Telamon — tys Telamon. Tal ikke mere. 
Du fortryder det — Aa, Telamon! 

Telamon 

(ser paa hende). 

Hvad vil I. Gaa hellere. Lad mig være 
ene a«r tvungent). I forstaar, det overraskede mig 
lidt. Var her nogen? (Ser sig omkring). 

Helena 

(ser angst paa ham). 

Hvordan? 

Telamon 
Var her nogen, — der saa mig — nu? 

Helena 

(ryster bedrevet paa Hovedet). 

Nej! 

Telamon 

(ser mistroisk paa hende). 

Har jeg — sagt noget? 
Helena 

(som fer). 

Nej, ingenting. 

Telamon 

(aandsfraværende). 

Naaja — naaja. — Jeg gaar hjem nu (gaar 

vaklende). 

Helena 

(næsten hviskende). 

Maa jeg ikke følge dig. 
Telamon 

(herer ikke; men gaar). 

Helena 

(Stirrer efter ham. Stetter sig saa mod en Sejle med lukkede Øjne 
som i stor Smaerte. Hun hvisker langsomt. 

Han brød sig slet ikke om mig. — At vi 
kunde være saa helt fremmede. 

Tæppet. 



Anden Akt. 



En Vej kngs en Have med store Traer og blomstrende 
Buske. Til Venstre i Baggrunden et stort hvidt Hus, der 
tilherer Opites. I Forgrunden frodigt Gronsvær. En magtig 
Eg tilhejre. Bag Haven skimtes Havet. En Æresport er 
rejst over Vejen tilvenstre. 



Telamon 

(gaar over Vejen. Ser ind i Haven, gaar ud og kommer straks efter 

tilbage. Da der beres Stemmer udenfor, stiller han sig bag det store 

Tr», saa han ikke kan sees fra Vejen. En Flok Karle og Piger 

kommer ind). 

Første Karl. 
Se, der er en Æresport igen. 

En Pige. 
Den har Opites ladet rejse. 

Anden Karl. 
Naada — der bliver nok Stås i Skoven 
idag. 

Første Karl. 
Ja, det kan Kong Oinos nok fortjene, saa- 
dan som Fjenderne løb, da de saa ham. 

Anden Karl 

(ler). 

Havde det været Piger, saa var de nok ikke 
løbet. 

Første Karl. 
Og han havde vel været Mand for at tage 
dem allesammen. 

(Pigerne fniser). 

Tredje Karl. 
Der skal være tolv stegte Okser paa Spid i 
Skoven. 

Fjerde Karl. 
Og vældige Tønder med Vin. 

Første Karl. 
Ja, det bliver en Fest! 

Anden Karl. 
Naar man har en Konge, som Guderne be- 
skytter, saa kan man nok holde Fest. 

Tredje Karl. 
Ja, hvem der var ham! 

Første Karl. 
Vi kan være glade, at vi ikke fik ham — 
hvad er det de kalder ham? 

Første Karl. 
Filosofen. Han er jo tosset! 

Anden Karl. 
Naa — han har nok ærgret sig! 

Tredje Karl. 
Hurra for Kong Oinos! 

(alle ud, idet forste Karl synger). 

Sang. 
Det var en Dag saa let og lys, 
som vilde Jorden {[yvQ 
til Himlen med et Vellystgys 
og give Skyerne et Kys 
og give Solen tyve. 
Og saa langt længer fl)rve. 

Telamon 

(kommer frem. Ser efter dem. Trækker paa Skulderen. Gaar urolig 

frem og tilbage. Stanser og ser op mod Himlen, idet han sagte 

mumler). 

Aa, Himmel, du rene blaa. Giv mig lidt 
af din Renhed. Giv mig lidt af din ligegyldige 
Ro. Lad mig være fri for at hade og misunde. 

Jeg vil ikke være Saa ringe. (Han har leftet Hænderne 
halvt mod Himlen. Nu lader han dem fortvivlet synke). Det 

nytter ikke. Fuld af Galde og Had! Det er 
mig! (Jamrende.) Misundelig, misundelig! Det er 
mig! Saaledes er jeg! — Ussel, den usleste 
af alle! — Jeg har faaet Gift i Hjertet! — 

(Ser mod Huset. Lytter). Helena ! ? 

Kryses 

(træder ud af Huset). 

Goddag, Telamon. Er I ude at gaa? 
Telamon 

(forvirret). 

Jeg er paa Hjemvejen. Jeg har været i Skoven. 

Kryses 
Nej, har I det. — Jeg kcimmer inde fra min 
Broder Opites. Den smukke Helena sidder ved 
Væven. 

Telamon. 
Hvorledes har Eders Broder det? 

Kryses. 
Jo Tak! Helena har det godt. Hun saa 
ellers lidt bedrøvet ud. 

Telamon. 
Bedrøvet? 

Kryses. 
Naaja, men det var min Broder, I spurgte 
om. Min Broder tæller sine Penge og græder 
over min Gæld. (Med klynkende stemme) Er det ikke 
Synd, at et stakkels forældreløst Barn, som 
jeg, skal være henvist til en ond og haardhjertet 
Broders Naade. 

Telamon 

(venlig). 

Naa, han er jo rig. Han bør vel neppe tage 
sig saa nær af Eders Gæld. 

Kryses 

(truer med Fingeren). 

Ikke et ondt Ord om min Broder, siger jeg- 
Ikke et ondt Ord! Jeg agter ham højere end 
de himmelske Magter. De laaner mig ingen 
Penge. — Min Broder og Kong Oinos dem 
agter jeg! 

Telamon 

(trækker utaalmodig paa Skulderen). 

Kryses. 
Jeg har forresten ogsaa stor Agtelse for 
Eder, en saa haardt prøvet Mand. 

Telamon. 
Er jeg saa haardt prøvet? 

Kryses. 
Aa nej. I føler Jer vel kun lykkelig. Lever 
i Ensomhed med Eders egen Sjæl og ler af 
Mængdens Foragt. 

Telamon 
Foragt! 

Kryses. 
Ja, er det ikke oprørende? Disse lumpne og 
uvidende Mennesker siger, at den hvide Mand 
blev grøn af Had og Misundelse, da Oinos 
kaaredes til Konge. 

Telamon 
Hvem siger den taabelige Løgn? 

Kryses. 
Ja, er det ikke oprørende. Alle siger det. 
Alle, forsikrer jeg Eder. Alle (bukkor) undtagen jeg. 

Telamon 

(dirrende). 

I vil fornærme mig, men I saarer mig ikke. 
Kryses 

(slaar ham paa Skulderen). 

Jeg fornærme EJder — jeg — jeg! Eders 
eneste Ven! 

Telamon 
Rør ikke ved mig! 

Kryses 

(flsngstelig vigende). 

Nej, nej, nej! Telamon! Det er Alvor. Jeg 
har stor Agtelse for Eder. (Puster befriet ud). Himlen 
bevare mig vel. Jeg troede næsten, I vilde 
prygle mig. (Fnisende.) Forøvrig kan I stole p€ia 
mig — jeg sætter Eder højere end de Fleste. 

Telamon. 
Tror I, jeg bryder mig om, hvad I mener. 

Kryses. 
Ikke? Mon ikke? — Men forøvrig maa I 
indrømme mig, der er noget særligt ved Oinos. 
Det er en flink Dreng! 

(med et kunstlet Smil). 

Det indrømmer jeg gerne. 
Kryses 

(svagt fnisende, men med Overbevisning). 

En flink Dreng! Der er Kraft i ham. Jeg 
tror næsten, han er en Mand. Hvad.? Oprø- 
rerne fængslede han, før de fik gjort Oprør. — 
Og saa gaar han hen og gør dem til Soldater, 
fordi han ved, det er modige Mænd. 

Telamon 
De Kæltringer! 

Kryses. 
Modige Kæltringer, Telamon! — Og i Spid- 
sen for dem gaar han til den nordlige Grænse, 
og Fjenden falder ham straks for Fode. 

Telamon. 
Jo — han er vist dygtig til at slaas. 

Kryses. 
Ikke blot til at slaas, kære Telamon! Nu 
„udrenser" han Staten. Uredeligheden og Udyg- 
tigheden er ikke længer fuldt saa misundelses- 

værdig, og Ungdommen kommer frem. (Fnisende) 
Der er Haab for mig ogsaa nu. 

Telamon. 
Jeg har ikke ment at nedsætte Oinos. 

Kryses. 
Nej, naturligvis! — I beundrer og elsker 
ham, som jeg. 

Telamon. 
Jeg gør hverken det ene eller det andet. 
Alt dette er mig ligegyldigt. 

Kryses 

(Slaar storartet ud med Haanden.) 

Ja, Ligegyldigheden skal man bevare. Den 
ophøjede Ro. Farvel, Telamon. I skal hjem, 
og jeg skal til Skoven og se paa Festforbere- 

delseme. (Rskker ham Haanden). 

Telamon 

(tager hans Haand). 

I skulde dog ikke dømme fuldt saa skævt 
om Mennesker, som I ikke kender og ikke 
forstaar. 

Kryses. 

Naa ja, vi kan jo lære hinanden bedre at 
kende. (Smiskende). Jeg vil saa gerne forstaa Eder, 
kære Telamon. Jeg kan følge Eder hjem, saa 

drikker vi et Glas Vand og taler sammen om 
de højeste Ting. (Ki»r sig bag året). Helena kommer 
alligevel ikke ud i Haven. 

Telamon 

(lader, som han ikke herer). 

Kryses. 
Men det interesserer Eder vel ikke. Og her 
har jeg gaaet og bildt mig ind, at I havde et 
godt Øje til den lille Helena. 

Telamon. 

Jeg nærer Venskab for Helena, og jeg vilde 
gerne, at hun skulde slutte sig til Templets 
Kvinder. 

Kryses. 

Ja, det er jo sandt. Tænkte jeg det ikke 
nok. Helena har mumlet for sin Moder om 
at forlade denne Verdens Glæder. — „Hvor- 
for.^" spurgte Moderen. Saa fik hun det sæd- 
vanlige Sludder om, at alting var saa sørgeligt. 
Saa det var ikke andet, I vilde. Hm, det bliver 
vist ikke til noget. I er jo heller ikke nogen 
ubetinget Skønhed, vel? Synes I vel selv, og 
saa kom der nok en Mand med et Par smukke 
øjne i Vejen. 

Telamon 

(ser hastig spergende paa ham). 

Kryses 

(fnisende). 

Saa I hende den Dag, da hun talte med 
Oinos. Forleden — paa Eders Hædersdag. Det 
lille Skind, hvor var hun urolig. 

Telamon. 
I ser med smudsige øjne. Saadan er Kvin- 
derne ikke. 

Kryses. 
Ikke.? — Jeg troede det var os to, der var 
saa storartede, at vi foragtede dem. 

i 

Telamon. 

Foragt er et dumt Ord. Men at I vil tale 

saaledes om Eders Broderdatter i en letsindig 

Spøg. 

Kryses. 

Jeg sagde dog for en Gangs Skyld ikke et 

ondt Ord. 

Telamon. 

Men at I vil sige saadant kun for Spøg — 

om Helena. 

Kryses 

(fnisende). 

Ja ja, det var Spøg. Trøst Jer. Jeg ved 
ingen Ting. Men for at tale om noget andet. 
Forleden Dag drillede jeg den lille Helena med 
Oinos. (Tier en Stund). Naa Telamon. Er I nys- 
gerrig. Kan en stor Filosof blive nysgerrig? 
— Jeg sagde til hende: „Du skal tage dig i 
Agt for denne Oinos, lille Helena. Han er 
farlig for de smaa Piger," sagde jeg. „Ved Du 
hvad han gør.? Han kysser dem, Helena," sagde 
JGg> nOg de kan slet ikke blive vred paa ham." 

Telamon. 

Saadan skulde I ikke spøge med en ung 
Pige. 

Kryses. 

Ved I, hvad hun svarede. Jeg hader Oinos, 
sagde hun med dirrende Stemme. Dirrende! — 
Ja, I ved nok, Telamon, naar Pigebørnene hader. 
Hun blev ogsaa straks forskrækket og bad om 
Forladelse for sine stygge Ord. Hun er nemlig 
en sød, god, alvorlig, lille, dum Pige. (Gaar et Par 

Skridt tilbage og siger fnisende, idet han holder Hænderne afvær- 
gende frem for sig). Nej, I skulde ikke blevet saa grøn 
i Ansigtet den Dag, Telamon. Det er Sagen. 
I skulde sunket Galden og set glad ud, saa 

havde Oinos maaske ikke været fuldt saa straa- 
lende for alle de smaa Piger. Nu sukker de 
for ham. — Allesammen 1 Men Helena mest. 

Telamon 

(vil gaa, men vender sig og siger haanende). 

Hvad I dog maa have for en hæslig Sjæl. 
Kryses 

(sukker). 

Ak, ja — jeg troede dog en Gang, at jeg 
var saadan et godt Menneske. 

Telamon. 
Ha ha. Saa blev I vist bittert skuffet. 

Kryses 

(ser skarpt paa ham). 

Derom er jeg vist ikke alene, Telamon? 
Telamon 

(tier et øjehUk, men fortsætter saa som fer). 

I tror alle andre er ligesaa misundelige og 
fejge og lumpne som I selv. 

Kryses 

(bukker). 

Hm. Jeg har vistnok rigeligt af alle disse 

smukke Egenskaber, men jeg holder dog ogsaa 
meget af at beundre andre. (Smiskende). For Eks- 
empel denne Oinos ! I kender ham, ikke sandt? 
Det var ham, der blev valgt til Konge paa 
Eders Hædersdag. 

Telamon. 
I er jo bare en Hund, der bjæffer og slikker 
Hænder. (Gaar). 

Kryses 

(raaber efter ham). 

Maa jeg ønske Eder en behagelig Ensom- 
hed ! Glem ikke at spytte Galden ud. (Vender sig. 

Hans Fnisen fortrækker sig til en Grimace. Saa sukker han en Gang 
dybt og gaar. Naar han er ude af Syne kommer Telamon tilbage). 

Telamon 

(stirrer en Stimd ind i Haven. Saa hvisker han sagte jamrende). 

Helena. Hvorfor kommer du ikke.? (Der heres 

Stemmer udenfor. Telamon gaar hastig over Vejen og stiller sig 
atter bag det store Træ). 

Oinos 

(kommer fra Hejre, fulgt af Aisymnos). 

Denne Fest bliver smuk. 

Aisymnos. 
Sejersfesten! Du maa dog føle dig uendelig 
lykkelig nu, saa meget, som der er skeet. 

Oinos. 
Det er altsammen saa selvfølgeligt, som om 
det ikke kunde være anderledes — eller som 
om det var lang Tid siden, det skete. (Gaarhen- 

imod det store Tne, ser Telamon og brister i Latter). 

Telamon 

(trader frem). 

Hvad ler du af? 

Oinos. 
Kære, hvorfor staar du bag det Træ? 

Telamon. 
Er der noget underligt i det? 

Oinos. 
Nej nej, selv en Filosof kan stundom være 
nødt til at træde bag et Træ. 

Telamon. 
Træet er stort og smukt. Jeg saa paa det. 
Agter du at blive her? 

Oinos. 
Om en Stund begynder Festen. 

Telamon. 
Festen! Det er jo sandt. Lad mig da ønske 
dig til Lykke. 

Oinos. 

Tak ! (Lagger Haanden paa hans Skuldar og ser paa ham). 

Telamon, du bærer ikke Nag til mig. 
Telamon 

(uvUlig). 

Nag — hvorfor? 

Oinos. 
Jeg har ikke seet dig siden den Dag. 

Telamon. 
»Nag", — hvor kan du tro. Jeg brød mig 
ikke om Magten, og jeg er glad over, at jeg 
blev fri for den. Det lader jo ogsaa til, at du 
har Held med dig. (Ubehersket). Over ét er jeg 
vred. Du vandt din Plads ved uærlige Midler. 
Dette nager mig ikke for min, men for din Skyld. 

Oinos. 
Mine Midler var ikke skjulte, og sig mig 
Telamon, hvad vilde du have gjort, hvis du 
var bleven Konge, som du ikke lige fuldt kan 
gøre nu. 

Telamon. 
Hvad vil du gøre selv? 

Oinos. 
Det ser du! — Og jeg vil gøre mere end 
det. Jeg vil prøve paa at gøre mit Liv til en 
lykkelig Stund for dette Folk. 

Telamon 

(haanlig). 

En lykkelig Stund. Ord, Ord! og altid 
praler du. Du vil selv være stor, det er Sand- 
heden. 

Oinos. 

Ja! Oer) Det vil jeg! 

Telamon. 
Det gør det ikke bedre, at du ler. ,,En 
lykkelig Stund", siger du. Livet vil lære dig 
noget andet. Skal j% sige dig, hvad jeg vilde 
have gjort — just fra den højeste Plads, hvor alle 
kunde se mig? Jeg vilde have lært Menneskene 
ved mit Liv og ved mit Ord, at det intet gør, 
om de ikke er lykkelige og kun har det nød- 
vendige. Jeg vilde lært de Rige at forstaa, at 
deres Rigdom er uden Værd og kun et Middel 
til Smerte. Jeg vilde lært dem alle, at Forfænge- 
ligheden og Magtsygen kun er en Latterlighed 
— Taabernes latterlige Lyst. Kun ét er for- 
nødent. Sjælens Skønhed! Jeg vilde indgydt 

Menneskene en stor I^ædsel, der skulde bort- 
skylle alle de hæslige Laster, der forvrider og 
forvansker dem nu. Jeg vilde lært Menne- 
skene at elske hinanden, fordi alle har fælles 
Skæbne, Døden og fordi ingen staar den anden 
i Vqen, og ikke En har noget at misunde den 
Anden. 

(Tier, undviger Oioos Blik og ser bort) 

Oinos. 
Saa lær dem det nu. Det er godt, det er 
godt! Saa sørger jeg for de virkelige Ting og 
for Pragten tillige. Søjlerne, Telamon, og de 
store Haver med mørke Buske og glødende 
Blomster. Den fulde Fryd, der gør Hjertet 
rent. — For dig var Magten kun en Gift. 

Telamon. 
Jeg ser det paa dig, du tror det om mig. 
Du dømmer mig efter dig selv, hovmodige og 
selvkærlige Menneske. 

Aisymnos 

(dirrende). 

Og saadan taler I til Oinos! 
Oinos 

(til Telamon). 

Vi to forstaar ikke hinanden. Du elsker ikke 

det, som jeg elsker. Du var altid en ensom 
Mand. Men jeg har holdt dig for en Mand og 
derfor har jeg beundret dig. 

Aisymnos. 
Saaledes har vi alle dømt om Eder, Telamon ! 

Telamon. 
Nuvel, nuvel! Hvorfor forivrer vi os ogsaa! 

(Med frembrydende Varme.) Her er min Haand, OinOS. 

Tilgiv mig! Der kom noget bittert op i mig. 
Man har bedømt mig saa uretfærdig. (Atter wttert). 
Det er bleven vanskelig for mig nu at virke 
noget godt, naar Mængden kan raabe efter mig: 
Ham skal I ikke tro paa, han vil kun sit eget. 
Men jeg maa se ogsaa at bære det. — Jeg vil 
rejse herfra og søge en Ensomhed, der er 
dybere end den, jeg har kendt. — Farvel! 

Oinos 

(trykker hans Hænd). 

Farvel og lev vel! 

Telamon 

(oelende). 

Du skal ikke til Festen endnu. 

Oinos. 
Endnu ikke. 

Telamon j 

(med et Udt bittert SmU). C 

Nej, du skal vel komme sidst, naar alle er s 

forsamlede, saa de rigtig kan se paa dig. Det k 

hører vel med til Storheden. Z 

Oinos 

(Ser forbavset paa Telamon. Brister saa 1 Latter). 

Ha ha! der gættede du rigtig. ' 

i 

Telamon. j 

Nu ja, Farvel! Tro ikke, at jeg vilde krænke * J 

dig. (Han gaar). i 

1 

Oinos ! 

(til Aisymnos). 

Dette var godt. 

Aisymnos. 
At I blev forsonede. 

Oinos. 
Hvorledes var det ogsaa muligt, at Telamon 
skulde spilde Tiden med magtløst Nag. Snart 
har han glemt det helt. Maa ikke ogsaa alle 
Sorger og Nag forsvinde i den Lykke, som det 
er at leve. (Peger paa Træet). Hvor det Træ er præg- 
tigt! (Han strækker sig i Græsset). De store Træer bærer 

5 

ikke Nag. De staar kun og nyder rolig og 
stolt. (Stotter sig pAa Albuen). Kan du høTC Græsset 
gro, Aisymnos. Kan du føle, hvor Træet lever. 
Der stiger Saft af Jord og Vand langsomt gen- 
nem Stammen op til det øverste lille Blad, og 
det suger Lys og Luft med hver Pore. — For- 
tryllende Lys og Luft! — Aa, hit paa noget, 
Aisymnos? — Hvad skal vi gøre for at faa 
noget stort og pragtfuldt ud af Menneskene? 

Aisymnos. 
Jeg synes egentlig, de er morsomme, som 
de er. Skønt — 

Oinos. 
Der gaar saa meget til Grunde. Vi maa 
samle alt, hvad der har Værd — alle dem, der 
har Sindets Rigdom og ikke blot bryder sig om 
Guld. Vi skal have et øje paa hver Finger! 
— Jeg synes Menneskene er som blege, farve- 
løse Myrer, men de skulde være som Guldbiller, 
Aisymnos — røde og grønne og blaa — og 
som flagrende Sommerfugle. 

Aisymnos 

(smileode). 

Ikke som Sangfugle, Oinos? 

Oinos. 
Ja, syng for mig, Aisymnos. Musik er det 
bedste i Verden. Himlen maa vide, hvor den 
kommer fra. Hvis der ikke var Musik aller 
inderst inde i Verdens Midte, saa vilde Stjer- 
nerne ikke danse i Rummet. 

Aisymnos. 
Skal jeg synge Midsommervisen? 

Oinos. 
Ja — Midsommervisen! 

Aisymnos 

(stemmer sin Harpe). 

Oinos. 
Jeg er glad, fordi Telamon trykkede min 
Haand. (Ser paa sin Haand). For denne Haand ser 
du — det er en lykkelig Haand. (Ler). Nu pra- 
lede jeg igen. 

Aisymnos 

(rejser sig og synger til Harpen). 

Højt fra Himlen et Væld af Guld 
over Verden saa vide. 
Hele Jorden har Favnen fuld. 
Blomster vælder af frugtbar Muld. 
Det er Midsommertide. 

Kvinderne ere saa blide. 

I det spraglede grønne Flor 
Menneskelq^em^ hvide, 
stæike, svulmende, frit de gror; 
hersker over den hele Jord. 
Mændene elsker at stride. 

Kvinderne ere saa blide. 

Alle Himle har nok af Guld, 
Sole og Stjerner og Maaner. 
Straaler varme i Hjertets Muld, 
Blomster vælder i Rødt og Guld. 
Sødt i Vellyst vi daaner. 

Skam faa Hjerter, der graaner! 

Purpurfarvet er Blod og Vin, 
Kvinderne er ved vor Side. 
Hvide Lemmer bag hvide Lin, 
slanke Bægre for Blodets Vin, 
Sølverbægere hvide. 

Det er Midsommertide. 
Oinos 

(springer op). 

Og hvad nu? — Hvorfor er Festen ikke be- 

gyndt? Hvor bliver Ungdommen af? — Hvad 
skal man gøre, naar man hører saadan Sang, 
og der ingen Kvinder er? 

Aisymnos 

(ser beundrende paa ham). 

Du ser ud, som om der ikke var Grænser 
for din Lykke. 

Oinos 

(spørgende). 

Ikke Grænser? (Siaar over). Aa ja, Aisymnos. 
Der er en mægtig Lykke i mit Hjerte; for jeg 
føler mig stærk. Livet ligger foran mig som 
et stort spejlblankt, straalendé Hav, og jeg kan 
svømme med min hvide Krop, hvorhen jeg vil, 
saa langt jeg vil, og saa dybt jeg vil. Det er 
en svulmende Følelse, Aisymnos; men kan du 
forstaa, at det ogsaa er en Lidelse? 

Aisymnos. 
Hvorfor en Lidelse? 

Oinos. 
Fordi jeg brænder, og altid maa jeg virke. 
Der maa kastes Ved paa Baalet, ellers fortærer 
det mig selv. — Og saa er der det, — du sagde 
det just! Glæden har ingen Grænse. 

Aisymnos. 
Har Sorgen da Grænse? 

Oinos. 
Den, der har Sorg, sidder stille og spørger 
ikke, hvor højt og hvor dybt. Men Glæden stiger 
og stiger, og der er ingen Grænse. Den naar 
ikke sit Maal. (Tager sig tu Panden). Hvis den ikke 
brister. 

Aisymnos. 
Brister, Oinos? 

Oinos. 
Briste i Graad, Aisymnos, af vild Glæde. 

Aisymnos. 
Du ser ud, som om du led. Er der da ingen 
Hvile, Oinos? 

Oinos 

(studser). 

Hvor skulde den være. (suarover). Men jeg 
trænger ingen Hvile. Jeg kan ikke sove om 
Natten, fordi jeg længes efter at vaagne. 

Aisymnos. 
For mig er Alting som en sød Hvile. (Snuier). 
Kun Kvinderne gør mig urolig. 

Oinos 

(stiUe). 

Kvinderne! Kvinderne, siger du. Ved du, 
at der er én, jeg tænker paa. Hun stod som en 
Stjerne, tindrende af uroligt Liv, fordi hun ven- 
tede. Fordi hun stod og ventede paa Lykken. 
Aisymnos, dumme Dreng! Det er jo netop hos 
Kvinderne, der er Hvile. 

En ældre Kvinde 

(er ubemnrket kommet frem i Haven. Hun raaber ind i Huset) 

Helena! Kom ud og hjælp mig. Jeg har 
ikke Tid længer. 

Helenas Stemme 

(indenfor). 

Jeg kommer straks, MoV! 
Kvinden 

(bliver atter borte mellem Havens Træer). 

Oinos 

(der har vendt sig, siger med stille Glæde). 

Helena! 

Aisymnos. 
Kender Du hende? 

Oinos. 
Den Dag, jeg blev Konge, saa jeg hende. 

Aisymnos. 
Oinos! Du bliver rød. 

Oinos 

(tankeiuld). 

At en Stemme kan være saa smijk, at den 
risler til Hjertet som en gylden Vin og gør det 
dobbelt saa stort, som det var. (Pludselig). Hvorfor 
var Telamon her? 

Aisymnos. 
Det ved jeg ikke. 

Oinos. 
Han kender hende. 

Aisymnos.. 
Kryses har sagt, at han tror, Telamon vil 
faa Helena til at forlade sit Hjem og leve ved 
Templet. 

Oinos. 
Helena — aldrig i Verden! 

Aisymnos. 
Du kan jo spørge hende, naar hun kommer. 
(Ser hen ad Vejen tu hejre). Se henne i Skoven — der 
kommer et Ligfølge. 

Oinos 

(vredt). 

Her skal jo være Fest. Hvad vil Ligfølget her ! 

(HoleDa kommer frem i Dereo. Hun taler til nogen inde i Huset). 

Aisytnnos. 
Ja, jeg vil se paa Ligfølget. Jeg ved ikke, 

hvad du vil. (Han gaar ud til h^re). 

Helena 

(kommer frem. Stanser forskrækket, da hun ser Oinos. Hilser 
ærbedig og vil gåa). 

Oinos. 
Nej, hils mig ikke saadan, saa maatte jeg 
jo hilse Eder som forleden. 

Helena 

(Ser ligesom forfærdet paa ham). 

Oinos. 
Hvorfor ser I saaledes paa mig? 

Helena. 
Vil I tillade mig at gaa? 

Oinos. 
Aa nej, gaa ikke straks. Hvorfor vil I ikke 
tale med mig? Hvor skal I hen? Skal I til Skoven? 

Helena 

(med et svagt Smil). 

Nej, jeg skal ikke til Skoven. 
Oinos 

(smiler). 

Ikke til Skoven og ikke til Søen. Hvor 
herligt I har det her. (S«r paa hende.) Her blomstrer 
alting dobbelt rigt. (Peger ud over Vandet). Se, hvor 
spejblankt og luftlet Vandet ligger. Man faar 
Lyst til at springe ud og glide langt bort. Sig 
mig noget. Fortæl mig: Kan I svømme? I, som 
er en Pige. 

Helena 

(smilor). 

Ja, jeg kan. 

Oinos. 
Er det ikke prægtigt? 

Helena. 
Jo, det synes jeg. Det er det morsomste, 
jeg ved. 

Oinos. 
Ligge paa Ryggen og skvulpe med Bølgerne 
som et stort hvidt Dyr, der er kommen lang- 
vejs fra og forfærder alle de smaa Fiske. Ja, 
det er prægtigt! Hvor skal I hen nu? 

Helena. 
Kun hen i Haven at plukke nogle Blomster. 

Oinos 

(nærmer sig hende). 

Og jeg maa ikke følge Eder? 
Helena 

(Igen ligesom forfærdet). 

Aa nej. 

Oinos. 
Helena! I kommer vel til Festen! 

Helena 

(sagte). 

Det tror jeg ikke. 

Oinos. 
Er det da sandt, at I vil vende Ryggen til 
alle Glæder. Det maa I ikke. 

Helena 

(med et sragt Smil). 

Hvorfor maa jeg ikke. Det var maaske bedst. 

Oinos. 
Det mener I ikke. Kom til Festen, Helena. 
Vi skal danse! 

(ryster paa Hovedet). 

Jeg tror ikke, jeg kommer. 

Oinos. 
I kommer! I kommer? Hvorfor skulde I ikke 
komme. 

Helena 

(bævende). 

Jeg vil ikke til Fest — jeg er ikke glad. 

Oinos. 
Har I Hjertesorg, Helena? 

Helena. 
Hvorfor spørger I? 

Oinos. 
Fordi jeg gerne vil vide! — Nej I har in- 
gen Sorg. 

Helena 

(famlende.) 

Nej maaske ikke Sorg — men Verden er 
ikke saadan — som jeg troede. Menneskene 
holder ikke af hinanden. (Forvirret.) Nej jeg ved 
slet ikke. Jeg er vist kun for meget alene. — 
I maa ikke spørge. 

Oinos. 
Hvorfor ikke? — Hvad troede I da? (Ler over- 
givent) Holder Menneskene ikke af hinanden? 
Nej vist gør de ej. 

Helena 

(tier). 

Oinos. 
Hvorfor svarer I mig ikke? — Er I bange 
for mig? 

Helena 

(vil gaa). 

Oinos. 
I skal række mig Eders Haand, før I gaar. 

Helena 

(staar ubevægelig.) 

Oinos. 
Ellers tror jeg, I er vred paa mig. 

(Tager hendes Haand og ser hende ind i Øjnene.) 

Helena 

(skælvende.) 
Nu maa jeg gaa. (Prever paa at smile.) I maa 

ikke se saaledes paa mig. 

Oinos 

(slipper hoadM Haand, gaar et Skridt tilbage. Saa frem imod 
hende igen.) 

Helena 

(angst) 

Aa vær god imod mig. 
Oinos 

(bedreret). 

Var mine øjne ikke gode? 

Helena. 
Jeg ved ikke. Jeg kender Eder ikke. I 
ved det bedst selv. 

Oinos. 
Mine Øjne vare ikke onde. (Ugesom i Dremme.) 
Men det ved jeg. Paa Eder vil jeg kun se med 
Øjne — saa gode. Det ved jeg, at naar vi 
mødes igen, saa vil jeg kun se paa Eder med 
øjne — saa gode. 

Helena 

(bflrjer Hovedet og gaar). 

Aisymnos 

(kommer i det samme). 

Nu kommer Ligfølget, Oinos. 

Oinos. 
Ja lad det komme. Idag skal alle Sorger 
fejes sammen i en Sæk og druknes paa Bunden 
af Glæden. 

Aisymnos. 
Hvad gaar der af dig. Du ser saa vild ud. 

Oinos. 
Fortalte jeg dig, at da jeg var i Skoven saa 
jeg en gylden Hind. 

Aisymnos. 
En gylden Hind? 

Oinos. 
Solen strømmede nedover den gennem det 
grønne Løv, saa den lyste som gylden. Og jeg 
spændte min Bue for at ramme den. 

Aisymnos. 
Naaja. 

Oinos 

(jublende.) 

Den gyldne Hind! Ved du, hvad den gjorde, 
Aisymnos. Den saa paa mig med to store 
Øjne fulde af vidunderlig Sorg og Angst — 
og stod ganske stille. 

Aisymnos. 
Ramte du den saa? 

Oinos. 
Jeg kastede Buen og løb efter den for at 
kærtegne den. 

Aisymnos. 
Fangede du den da? 

Oinos. 
Nej, nej, men jeg skal fange den, og den 
skal aldrig løbe fra mig. 

Aisymnos. 
Hvor vild du ser ud! 

Oinos. 
Men er det dog ikke prægtigt? 

Aisymnos. 
Hvad er prægtigt? 

Oinos. 
At der er Mennesker, der er anderledes end 
vi — ser anderledes ud — er anderledes skabt 
og føler anderledes end vi — og at de holder 
af os Aisymnos og gerne vil være sammen med 
os — og at de er saa smukke. 

Aisymnos. 
Hvad mener du? 

Oinos. 
Kvinderne mener jeg. Kvinderne, Aisymnos! 

Aisymnos. 
Der kommer Ligfølget. Lad os træde tilbage. 

(De gaar mod Baggrunden.) 

Oinos. 
Hvem er død? 

Aisymnos. 
En lille Dreng. 

Oinos. 
Den dumme Dreng! Fejlen er hans! 

Aisymnos. 
Tag dig iagt, Oinos. Du ser ud, som om 
du kunde gøre det vanvittigste. 

(Nu heres Sang udenfor.) 

Sangen: 
Fryd maa forstumme. Skønhed maa blegne 
Latteren tie i Glædernes Hus. 
Alt, hvad der lever, skal sygne og segne. 
Staden vi bygger, skal styrte i Grus. 

Oinos. 
Hører du Aisymnos! 

Sangen: 
Jord! Du skal splittes i tusinde Stykker. 
Slynges du skal fra din vanlige Kres. 
Slet intet øje skal se, hvor du dykker 
ned i det dybe, hvor intet kan sees. 
Sol! Du skal slukkes og drysse som Aske. 
Verden I Din Glans er kun Skyggernes Maske. 

Oinos. 
Hører du Aisymnos! Men jeg skal lære 
dem noget andet! 

(Nu kommer Ligfelget langsomt frem. Præster foran Baaren. Bag 

denne Moderen samt Mænd og Kvinder, gamle og unge, mange med 

smaa Bern ved Haanden.) 

Aisymnos 

(berjer sig dybt). 

Oinos. 

Lad det fare Aisymnois! (Raaber tll Præsterne.) I 

lejede Hængehoveder! Hvad græder I for? 

(Ligfelget stanser midt foran Oinos. Forvirret Mumlen.) 

Den ældste af Præsterne. 
Hvem er I? 

Oinos. 
Jeg er En, der springer over Eders Hove- 
der? (Kaster sin Kappe og raaber.) For den gyldne Hind! 
(Han hopper hejt over Baaren og vender sig raskt mod Præsterne.) 

Nu I! 

Den Ældste. 
Kaade Dreng, som frækt har krænket Døden ! 
Forbandelse over dig. 

Mængden bryder truende frem imod Oinos. Forvirrede Raab og 

Skrig. Moderen synker om. Bemene græder. Larmen stiger og 

stiger og samler sig i et mangestemmigt forbitret 

Kor: 
Forbandelse over dig! 

(I dette Øjeblik heres Fl^tespiL En Skare festklædt Ungdom med 

Kranse af Roser og Violer i Haaret kommer fira venstre. I Spidsen 

dansende Flejtespillere.) 

Oinos 

(raaber.) 

Hører I Fløjterne. Idag skal Glæden stige 
mod Himlen. 

Ungdommen 

(jublende frem mod Oinos). 

Hil! HU Kong Oinos! 

(Gennem Ligfelget gaar en Mumlen. „Det er Kongen I" »Det er 
Kongen I* Man trækker sig sky tilbage.) 

6» 

Oinos. 
Velkommen Venner med Blomster og Musik. 



Ungdommen. 
Hil! Hil Kong Oinos! 

(De tag«r Kransene af deres Hoveder og kaster dem til Oinos, der 

bliver staaende midt paa Scenen, begravet til Knæerne i en 

Blomsterhej.) 



Oinos 

(sætter en Krans paa sit Hoved og siger i Henrykkelse). 

Tak for Eders Blomster! Roser gør Hjertet 
godt. Roser og Violer bringer Taarer i vore 
Øjne. Musik og Blomster! Paa Strømme af 
Toner og Duft bæres vi frydefuldt gennem Livet. 
Venner! Venner! Hører I mig! Idag skal Glæ- 
den stige mod Solen og aldrig dø ud. O du 
Livets guddommelige Fryd — salig Skønhed 
under Himmelens Stjerner! (Vender sig mod dem i ug- 

falget, der med truende Blikke betragter ham.) Men Mørket 

vil vi ikke taale, og Mørket vil vi forbande. Se 
Menneskets Vilje skal herske paa Jorden, og Men- 
neskets Vilje skal tusindfold styrkes! (Med stigende 
vudskab.) Intet over den og intet imod den! 
Vældig, vældig er Livets Kraft, vældig er 
Purpurgløden i vore Viljer! Hører I mig! Nu 

taler Livets Ild igennem min Tunge. For jeg 
vil aldrig dø, 

(Vender sig mod Ungdomsskaren. Ængstelig Stilhed er falden 
over den). 

Oinos 

(knuger Hænderne mod sit Bryst). 

Kan I da ikke fatte mig. Kan I ikke følge 

mig. Nu bryder jeg mig igennem højt mod 

Solen. Lad Bjerge falde over mig. Jeg rejser 
mig igen! 

Telamon 

(kommer imder dette hastig. Han trænger sig frem til Forgrunden, 

ser Ligfelget, dem der har samlet sig om den besvimede Moder, 

Ligbaaren, der staar paa Jorden og dem, der med truende Blikke 

stirrer paa Oinos.) 

Telamon 

(raaber). 

Oinos, hvad har du gjort? 

Den Ældste. 
Kong Oinos har haanet Sorgens Fred. Kong 
Oinos har krænket Døden. 

Telamon 

(mod Oinos). 

Da vil den ramme dig haardt! 

(Enkelte forbitrede Raab: .Deden, Deden skal ramme ham." Der 
tysses og tysses.) 

Oinos 
Telamon, Telamon. Hvorfor er du ond. 

Telamon 

(undviger hans Blik). 

Du har handlet Uret. 

(TavBhed. Da hares en Kvindes Hulken. Moderen er kommen til 
sig selv og knæler ved Baaren). 

Den Ældste 

(stiUe til Oinos). 

I taler om Glæde — og her er kun Sorg. 
Oinos 

(gaar hastig mod Moderen og siger sagte). 

Er I ulykkelig? 

Moderen 

(hulker). 

Oinos 

(sagte). 

Og jeg kan slet ikke hjælpe — og min 
Glæde har Skylden. 

(Han stryger sig engang over Panden. Ser sig om. Alle undviger 
hans Blik.) 

Oinos 

(som fer). 
Og — alle flygter I for mig — (vendt mod den 

ældste af Præsterne.) Dit Haar er hvidt og dine Hæn- 

der skælver — og dine Øjne rinder (med frem- 
brydende Fortvivlelse).) Du lyver ! Gaa bort ! Gaa bort ! 

Den Ældste. 
Jeg skal snart dø, Herre Konge, da gaar 
jeg bort. 

(Han trækker sig tilbage i Mængden.) 

Helena 

(kommer i dette Øjeblik. Hun sperger forfærdet, hvad der er skeet) 

Oinos 

(ser Helena og udbryder henrykt). 

Helena! Din Skønhed jubler som en Juvel 
i Solen. Giv mig din Haand. Lad de andre 
dø! Vi to skal leve! 

Helena 

(skjuler Ansigtet i sine Hænder). 

Oinos 

(merkt). 
Du OgSaa Helena. (Han stryger sig atter med Haanden 
over Panden. Saa strækker haii Hænderne mod Himlen og siger i 

Fortvivlelse.) Forstaar I da ikke. Der er en Glæde, 
der stiger og stiger! Hvor vil den hen? Helt 
ind til Verdens Hjerte! Men der er ingen 
Grænse. Den naar ikke sit Maal. 

Den Ældste 

(peger paa Ugbaaren). 

Her er Grænsen! 

Mange Stemmer 

(i mumlende Kor). 

Her er Maaletl 

Oinos 

(vakler. Skjuler Ansigtet i sine Hænder og hvisker hæst). 

Den brast. 

Aisymnos 

(styrter frem til Oinos). 

Kongen er syg. Gaa bort Alle! — Gaa 
bort? 

(Ligfelget og Festskaren blandes. Under sagte modfalden Hvisken 
gaar alle undtagen Telamon og Helena langsomt ud.) 

Aisymnos 

(stetter Oinos). 

Oinos! — Kom til dig selv. — Oinos! 
Oinos 

(ser dem, der gaar). 

Det bliver altsammmen borte. Se Skyg- 
gerne. Nu lister de sig bort. — Det nytter ikke 
Aisymnos! — Det brast. Se dog! Se Skyg- 
gerne. Kødet raadner fra Benene — og det er 

altsammen intet. — Aa! Kval! (Tager sig fortvivlet 
til Panden.) Men hvad var det dog, jeg vilde! For- 
staar du Aisymnos — det forfærdelige. Jeg 

vilde favne hele Verden, (s« jamrende paa sine Hænder) 

og saa blev den borte mellem mine Fingre. 
Aisymnos. 

(ferer ham ind i Huset. Oinos felger viljdest) 

Helena 

(staar bleg ligesom stivnet). 

Telamon. 

(naermer sig hende). 

Helena! Endelig finder jeg dig. 
Helena 

(ser fortvivlet paa ham). 

Gaa ind til ham! — Hjælp ham! 

Telamon. 
Vel fortjent var dette. 

Helena 

(med flammende Øjne). 

Du er ond! 

Telamon 

(haanende). 

Jeg elsker ham ikke som du, Helena. — 
Min prægtige, trofaste Helena! 

Helena 

(stamper i Jorden). 

Hvad staar du dog og taler. 
Telamon 

(helt hen til hende). 

I Otte lange Dage har jeg søgt dig. — Nu 
slipper jeg dig ikke. 

Helena 

(vrider sine Hænder uden at here). 

Telamon. 
I otte lange Dage! — Du er det eneste, jeg 
klamrer mig tU nu. 

Helena. 
Hvor dette var forfærdeligt! 

Telamon. 
Hører du Helena. — Nu elsker jeg dig. — 
Ja! jeg hader ham og elsker dig og begærer dig! 

Helena 

(brister i Graad). 

Hvorfor taler du dog. 

Telamon. 
Er det over mig, du sørger Helena? 

Helena. ' 
Nej, nej, nej! Over Oinos! 

(Hun gaar imod Huset) 

Telamon 

(gaar skælvende frem paa Vejen. Han mumler med sammenbidte 
Tænder). 

Jeg skal ikke savne dig, Helena. Der er 
vanvittig Lyst tilbage endnu. 

Kryses 

(kommer ud af Huset). 

Nu føres Kong Oinos som en Skygge til 
Slottet. Her bliver nok ingen Glædesfest idag. 
For denne Mand — han blev gal af Glæde. 

Telamon 

(studser). 

Gal? 

Kryses. 
Det ser saadan ud. 

Telamon. 
Det var hans Hovmod og Dødsrædselen, der 
gjorde ham gal. 

Kryses 

(gaar hen, lagger Haanden paa hans Skulder og ler ham ind i Oret). 

Haha. Saa kan den hvide Mand maaske 
dog blive Konge! 

Telamon 

(Ger sig fri og gaar hastig). 
Tæppet. 



.Tio: 



Tredie Akt. 



Et mørkt Værelse, hvis Baggrund lukkes af et Forhæng. 

Oinos sidder sammenkrøben i en Krog. Den gamle Konge 

og Telamon kommer fra venstre. De staar et Øjeblik tavse 

og betragter Oinos. 



Telamon 

(dæmpet) 

Han sover. 

Den Gamle. 
Jeg tror ikke, han sover. Han sidder sam- 
mensunken i sig selv. — Men det. er dog godt, 
at der er falden Ro over ham. 

Telamon. 
Var Natten ond. 

Den Gamle. 
Den hele Nat har han gaaet frem og tilbage 
og jamret sig. Af og til skreg han af Rædsel. 
(Aandor tungt) Aa — ja. Dette har været en 
haard Nat for mig. — Han har lidt forfærdelige 
Kvaler. 

Telamon. 
Det er meget sørgeligt. 

Den Gamle. 
Tvivler du paa, at han vil blive helbredet. 

Telamon. 
Jeg ved det ikke. 

Den Gamle. 
Jeg tror ikke, at du tvivler. Oinos er saa 
stærk. Jeg skal sige dig noget. Jeg tror, hans 
Forstand er saa god som før; men han var 
overanstrengt, og al denne vilde Glæde maatte 
vige for Tungsind. Senere vil der komme 
mere Ro i hans Sind. 

Telamon. 
Lad os haabe det. — Jeg ved det ikke. 

Den Gamle. 
Du har dog selv saa ofte sagt, at Rædslen 
i vort Indre vender sig til Tillid og er som 
en ny Styrke. 

Telamon. 

(ser bort.) 

Den Gamle. 
Det er ikke muligt, at saa herlig en Kraft 
skal spildes. (Aander tungt.) Aa — ja. Maatte 
jeg nu kun kunne holde mig oppe, til Oinos 
var helbredet. — Ak ja — ak ja — jeg er 
gammel og træt nu. 

Telamon 

(peger paa Oinos). 

Han rører sig ikke. 

Den Gamle. 

Det er godt. — Det er godt. (Ser paa Telamon.) 

Men hvor du ser forvildet ud, Telamon. 
Telamon 

(hastigt) 

Jeg? 

Den Gamle. 
Du ser saa besynderlig ud, som om du 

tilbragt dine Nætter med Svir. — Men det er 
vel mine gamle øjne, der narrer mig. 

Telamon 

(med bortvendt Ansigt). 

Jeg har ikke sovet godt. 

Den Gamle. 
Jeg haaber i mit Hjerte, at du Telamon — 
lige saa inderlig som jeg — ønsker, at Oinos 
maa glemme sit Tungsind. 

Telamon 

(vender sig raskt). 

Tror du, at jeg gerne vil være Konge efter 
Oinos — saa tager du Fejl. 

Den Gamle. 
Nej, det tror jeg ikke; men jeg tror, det na- 
ger dig at høre Oinos rost og prist af alle! — 
Jeg er bange for, at det nager dig, at alle 
jamrer over hans Ulykke, og at du selv derfor 
glemmer at sørge over den. — Aa — ja. — 
Jeg har selv kendt lidt til saadanne Følelser, da 
jeg var ung, men naar man bliver gammel, da 
synes alt saadant saa smaat. — Tænk dig, at 
du er gammel, Telamon! 

Telamon 

(ser bort). 

Du har ikke Ret til at sige saadant til mig. 
Den Visdom har jeg kendt før du og lært dig 
den selv. 

Den Gamle. 
Telamon! Telamon! Du er ikke længer den 
samme som før. Der er ikke længer Ligevægt 
i dit Sind. — Hvorfor undgaar du saa tit 
mine øjne. 

Telamon. 
Jeg forstaar ikke, hvad du mener. Du er 
vist træt Fader. Lad os gaa. 

(Der heres Skridt.) 

Den Gamle. 
Aa— ja. Lad os gaa. Der kommer ogsaa 
nogen. — Det er vist Oinos's Moder. Lad os 
gaa Telamon. — Jeg vilde saa meget ønske, 
at du maatte holde af Oinos. 

(De gaar. Ved Udgangen møder de Oinos's Moder.) 

Oinos's Moder 

k ommer ind. I Haanden bærer hun en Lampe. Hun staar en Stund 
og betragter Oinos tavs. Nænner sig saa). 

7 

Oinos. 
Gaa bort med Lyset! 

Moderen. 
Oinos, det er mig. 

Oinos 

(uden at se op;. 

Gaa bort! Gaa bort! 

Moderen. 
Det er mig, din Moder. 

Oinos 

(ser op). 

Moder, er det dig! (Sukker.) Aa, men hvad 
nytter det. 

Moderen. 
Oinos! Rejs dig. Du holder jo dog af din 
Moder. — Jeg er kommen langvejs fra. 

Oinos. 
Hvorfor forstyrrer du mig. Nu var jeg nær 
ved at sove. Forstaar du da ikke, at jeg maa 

sidde stille. (Moderen nærmer sig.) Nej gaa! Vogt 

dig. Ser du da ikke, at jeg er Afgrunden. 

Moderen. 
Oinos! Oinos! Kom til dig selv. Du lever 
Oinos. Du er Konge. 

Oinos 

(ler haanlig). 

Konge! Kast en Konge i en Afgrund og 
se, hvad han er Konge over. 

Moderen. 
Bed Himlen hjælpe dig. 

Oinos 

(betragter hende neje). 

Er du min Moder? 

Moderen. 
Ja Oinos. Jeg er din Moder. 

Oinos. 
Har jeg ligget i dit Liv? 

Moderen. 
Du har hvilet under mit Hjerte, elskede 
Barn. 

Oinos. 
Haha! 

7» 

Moderen. 
Barn! Barn! Hvad er der sket med dig? 

Oinos 

(ser paa hende som fer). 

Hvorledes saa der ud paa Jorden, før jeg 
kom ud af dit Liv.? 

Moderen. 
Det var som nu Oinos: Solen og alt andet. 
— Kun at du ikke var her. 

Oinos. 
Haha! Kun at jeg ikke var her. 

Moderen. 
For mig var det meget; det ved du. For 
mig er du alt. 

Oinos. 
Moder gaa! — Gaa Moder — før det kom- 
mer. 

Moderen. 
Hvad kommer? 

Oinos. 
Det forfærdelige. 

Moderen. 
Aa Barn. Tænk paa alt det, som er godt 
— paa Solen og Skoven og de smaa Fugle, 
der synger, og Blomsterne, der dufter. 

Oinos. 
Jeg er saa træt Moder. 

Moderen. 

(Moderen har stille nærmet sig og sat sig ved hans Side. Nu tager 
hun læmpelig hans Hov ed i sit Sked og klapper hans Pande.) 

Moderen. 
Kan du huske — nej kan du huske Oinos, 
da du var lille og vi plukkede Blomster i En- 
gen — og engang, da du faldt i en Tjørne- 
busk, og jeg blev saa bange — saa lo du 
ganske højt. — Du var saa stærk og flink 
Oinos. 

Oinos. 
Jeg er saa træt — saa træt. 

Moderen. 
Nu skal jeg synge dig i Søvn. 

(Hun synger.) 

Luk nu dine Øjelaag, 
sød er alle Trættes Blund, 
Livets store Billedbog 
gemmer vi en Stund. 

Vi har seet og leet og grædt, 
du kan sagtens være træt. 
Sød er alle Trættes Blund, 
den gør stærk og sund. 

Naar imorgen Sol staar op, 
kysser den dit øjelaag, 
i det samme den slaar op 
Dagens Billedbog. 
Du kan sagtens være glad, 
blade om til næste Blad. 
Læs det rige Farvesprog, 
det gør god og klog. 

(Taler sagte for sig selv.) 

Jaja lille Oinos — sov nu. — Nu beder 
vi til Himlen. 

Oinos 

(som om han vaagner). 

Om hvad? 

Moderen. 
Tys tys! Om Livet, Oinos, saa faar du det 
tilbage. 

Oinos 

(springer forbitret op). 

Ti Stille! Forstaar du da ikke. Der er 

intet Liv. Skynd dig bort herfra! Alle maa 
flygte fra mig! — ellers fortæller jeg jer Sandheden. 

Moderen 

(trækker sig skælvende tilbage). 

Oinos! Oinos! 

Oinos 

(kryber sammen i en Krog og taler for sig selv). 

Saa ganske stille — sidde ganske stille og 
vente. — Nu tror jeg, jeg er frelst. Nu kom- 
mer — nu kommer Galskaben. — En lille 
Draabe inde i Hjernen — en lille glødende 
Draabe, der dryppede. — Ah, det var lækkert. 
— Ganske — ganske stille bliver jeg gal — og 
saa er det godt. Tys jeg maa ikke forstyrre; 
men ganske stille sidde og ikke tænke — slet 
ikke tænke. — En to tre fire fem seks. — 
Saa dejligt stille — saa bliver jeg ganske gal, 
og saa kan jeg altid sove. 

Moderen. 

(har atter nærmet sig. Hun staar stille, hændervridende ved 

hans Side). 

(Der heres Hulken udenfor.) 

Oinos 

Gytter). 

Hvad er nu det? Hvorfor forstyrrer de mig 

nu ! — Er der En, der græder? (Ser Moderen.) Jeg 
bad dig om at gaa Moder. 

Moderen. 
Jeg staar jo saa ganske stille. 

Oinos. 
Der er En, der hulker. 

Moderen. 
Det er ikke mig Oinos. Det er ikke mig. 

(hun gaar tilvenstre og bliver staaende ubevægelig støttet til Muren). 

Oinos 

(gaar til Forhænget i Baggrunden og trækker det lidt tilside. He> 

lena sidder paa Tærskelen, sammenkreben, med udslagent Haar og 

Ansigtet skjult i sine Hænder). 

Oinos. 
Er det dig, Helena? Hvorfor græder du? 
Kom ind og sig mig, hvorfor du græder. — 
Vær bare lidt stille. Nu sover jeg saa sødt 
indvortes. Selv kan jeg ikke græde. 

Helena 

(kommer ind. Hendes Haar falder frit ned ad Ryggen. Hun hulker 
endnu. Der siver Dagslys ind). 

Oinos. 
Er det over mig, du græder Helena. Gør 

det dig ondt, at jeg ikke er lykkelig. — Aanej, 
du skal ikke græde over mig. Med mig er det 
forbi. 

Helena 

(ser paa ham. Lefter Hovedet og aander engang tiuigt ud). 

Alt i Verden kan jeg gøre for dig. 
Oinos 

(ryster paa Hovedet). 

Der er intet at gøre Helena. 
Helena 

(trækker atter Vejret dybt). 

Jo jo. Jeg kan gøre alt nu. Jeg kan gøre 
dig rask. Intet er umuligt, Oinos, — fordi jeg 
elsker dig — saaledes, at der er intet andet. 
— Der er en Kærlighed dybt fra Gud. 

Oinos 

(ser forundret paa hende og nærmer sig). 

Hvor du dog er smuk, Helena. Hvor du er 
god og varm. (Sukker.) Men hvad hytter det. 
Ogsaa du skal blive gammel — du skal dø. 

Helena 

(gaar mod Baggrunden. Trækker Forhænget helt tilside. Lyset 

stremmer ind i Værelset og over hende. — I Gaarden plasker et 

Springvand. — Hun holder Hænderne op mod Lyset — de er 

rosenrede og gennemsigtige). 

Se Oinos ! Solen er god. Den skinner paa 

mig, endskønt jeg skal dø. Solen er god Oinos! 
Gud er god! Verden er skøn! 

Oinos 

(har betragtet hende med stigende Heniykkelse. Nu brister han 
i Graad). 

Helena 

(gaar stille ud). 

Moderen 

(der ubevægelig har fulgt dem med øjnene kaster sig paa Knæ og 
udbryder jublende). 

Tak! 

Oinos 

(tager Hænderne fra Ansigtet Ser sig om. Gaar mod Baggrunden 
og raaber dæmpet). 

Helena! (Hojere.) Helena! (Hejere endnu.) Helena! 
Telamon 

(kommer hastig fra venstre lige mod Oinos). 

Hvad raaber du.? 

Oinos 

'omfavner og kysser ham). 

Du fik det, men en anden skulde haft det. 

(Slipper ham. Telamon bliver staaende paa samme Plet, bleg og 
frysende.) 

Moderen 

(henimod Oinos). 

End jeg da. Oinos, Barn! — Du straaler jo. 

Oinos 

(tager hende ind tU sig). 

Moder! Moder! — Har du lidt for min Skyld 
— saa faar du ogsaa Glæde for min Skyld nu. 

Moderen. 
Aaja Oinos. Sorg og Glæde gaar Haand i 
Haand. 

Oinos. 
Ja Moder! — Men det er, som jeg var skabt 
paa ny, stærkere end før. Idag! — Idag be- 
ånder mit Liv! 

(gaar hastig). 

Moderen. 

(til Telamon, der mekanisk har vendt sig for at se efter Oinos). 

Saa I ham? 

Telamon 

(vender uforstaaende Hovedet mod hende). 

Moderen. 
Saa I, at han straalede? 

Telamon 

(som om han kommer til sig selv). 

Ja vist — ja! — Men det var jo ogsaa 
glædeligt. 

(VII gaa.) 

Oinos. 

Og vi er ganske alene. Al denne Pragt er 

for os! 

Helena. 

Du har givet mig det Altsammen. 

Oinos. 
Du har givet mig mere. (Hviskende.) Da jeg 
slog mine Arme om dig inde i den mørke Skov, 
da aabnede alle Himle sig, og vi stod blodrøde 
mellem Stjernerne. 

Helena. 
Aldrig glemmer jeg det. — Oinos! du, som 
er forfærdelig og skøn. 

Oinos. 
Det er kun det, at vi elsker hinanden, og 
det er vidunderligt! Da jeg hvilede hos dig^ 
var det, som om jeg var helt inde ved Verdens 
Hjerte. 

Helena. 
Jeg ogsaa. Jeg ogsaa. 

Oinos. 
Der er rød Sol i dit gyldne Haar 

Helena. 
Og den brænder i dine Øjne — du mørke 

Mand. (Stryger hans Pande) Du er Skæbnen. Det 
følte jeg straks. Fra dig kan jeg ikke skilles. 

Oinos. 
Men iaften vU du, at vi skal skilles. 

Helena. 
Kun iaften. 

Oinos 

(jublende). 

Helena! Helena! Solen gaar ned. Men 
imorgen er en ny Dag. Tænk dig Helena, en 
ny Dag og en ny Nat. Solen slukkes ikke 
endnu. Hvor underlig, at al Lykke skal være 
min. 

Helena. 

Underligere, at den skal være min, for du 
fortjener saa megen Lykke, at hele Verden ikke 
kan rumme den, men jeg fortjener den ikke. 

Oinos. 
Helena! 

Helena. 
Jo Oinos! Det er saaledes; men saa faar 
jeg den jo alligevel. (Tager sig tii Hjertet.) Der er 
heller ikke rigtig Plads. Det gør lidt ondt, 
Oinos. 

Oinos. 
Men Helena — der kommer Taarer i dine 
øjne. 

Helena 

(lyster paa Hovedet og leber ned ad Hajen). 

Oinos 

(felger). 

Helena 

(plukker en Blomst). 

Se der er en Blomst til dig fra mig. 

Oinos. 
Kære, hvor din Blomst er smuk. 

Helena 

(sætter sig paa en Sten). 

Oinos 

(stiyger hende over Panden). 

Du er ogsaa en Blomst. Dejlig gylden med 
et Skær af Rosenrødt. 

Helena. 
Af Aftenrødme? 

Oinos. 
Af Morgenrødme. (Peger udover Landet.) Se He- 
lena. Se Jorden! — Jorden er ogsaa en Blomst 



113 

— en uhyre, pragtfuld Blomst med alle Ver- 
dens Farver, vokset frem af Natten. Af den 
sorte Nat, der er som frugtbar Muld. 

Helena. 
Saa er Solen ogsaa en Blomst. 

Oinos. 
Solen er en Guldblomst. For Millioner af 
Aar siden sprang den ud. 

Helena. 
Men alle Blomsterne visner. 

Oinos. 
Alting visner, og alting springer ud paany. 
Der er ingen Grænser for denne Frugtbarhed. 

Helena. 
Ingen Grænser, Oinos.? Du siger det, og det 
faar mit Hjerte til at svulme; men engang sagde 
du de samme Ord, saa det krympede sig sam- 
men — saa saart! 

Oinos. 
Nu strømmer mit Liv roligt og dybt. 

Helena. 
Hvor du er stærk! — Du er saa stor og 
rolig. Du frygter vist intet i Verden, Oinos. 

Oinos 

(smiler). 

Hvorfor skulde jeg frygte? Se den store 
skønhedsdrømmende Natur. Den er i os, og 
vi er i den. — Jeg lever og dør, saaledes er 
jeg nu engang. (Med et Smu.) Jeg bliver ikke vred 

paa mig selv derfor. Vi er som Kilder 

og Floder, Helena., Himlen og dejlige Land- 
skaber spejler sig i os, mens vi rinder ud 
mod Havet. 

Helena. 

(har rejst sig. Hun knuger Hænderne sammen.) 

Mod Havet. 

Oinos. 
Det grænseløse Hav, der ikke spørger om 
sin Grænse. — Men det hænder, at to Kilder 
løber sammen Helena. 

Helena 

(bævende). 

Vi to — vi to. 

Oinos 

(tager hende ind til sig. De staar tavse). 

Helena 

(hviskende), 

Nu maa jeg gaa Oinos. Solen er gaaet ned. 
Du maa slippe mig. De venter paa mig, saa 
maa jeg gaa fra dig, du Elskede. 

Oinos. 
Jeg vil følge dig helt til Huset. 

Helena. 
Aanej. Følg mig ikke længer. Ingen maa 
se os sammen. Ikke før imorgen. — Jeg vil 
ikke, at de skal spørge. laften vil jeg sidde 
stille som en Mus i en Krog og tænke paa dig. 
— Drømme, drømme om dig. Jeg kommer vist 
ikke til at sove inat. Inat vil jeg ligge og 
græde over dig. — Mine Taarer skal strømme 
over dig, saa jeg ser dit Ansigt som paa 
Bunden af en dyb Sø. Aa lad mig gaa Oinos. 
Lad mig faa Lov til at gaa. 

Oinos. 
Da vil jeg staa her og se dig, til du er 
hjemme. 

Helena. 
Nej, nej. Det faar du ikke Lov til. 

8* 

Jeg vil staa her og se dig, til du bliver 
borte. 

Oinos. 
Helena. Jeg skal staa her. 

Helena. 
Aanej Oinos. Vær god. Det er saa vid- 
underligt at se dig gaa og vide, at jeg dog er 
hos dig. 

(Maanen er nu kommen frem, og enkelte Stjerner glimter. Helenn og 
Oinos staar lige over for hinanden^ 

Onios. 
Maanen har forvandlet alt. Hvor hvid du 
er Helena. Du lyser som Perlemor. 

Helena 

(med et stille Smil). 

Er jeg hvid? 

Oinos. 
Nej aldrig har jeg seet dig saa klart. Al- 
ting forsvinder, og du svæver frit i Rummet. 

Hvorfor græder du Helena? (Tager hendes Hænder.) 

Dine Taarer skinner som Perler. 
Helena. 

(langsomt dvælende). 

Farvel — Oinos. 

Oinos 

(sorgmodig). 

Vi er jo lykkelige. 

Helena. 
Oinos — jeg er salig. 

Oinos. 
Nu ser jeg alting klarere. Vor Sorg og 
vor Lykke. 

(Han kysser hende paa Panden.) 

Helena 
Farvel — Oinos. 

Oinos 

(trykker hende heftig til sit Bryst. Nikker tavs og gaar. Ved 
Skoven vender han sig. De nikker tavse til hinanden). 

Telamon 

(kommer frem fra venstre da Oinos er gaaet. Han staar tavs 
bagved Helena). 

Helena 

(vender sig og farer tilbage). 

Hvad vU I? 

Telamon. 

Kræve min Part Helena. Du vil ikke nægte 
mig min sidste Bøn. Jeg vil bede dig om et 
Kys. 

Helena 

(tier). 

Telamon. 
Du elskede mig engang; men jeg fik intet 
Kys. Skal jeg da gaa i Graven uden et Kys 
— jeg har aldrig kysset nogen. Endnu har 
det vel ikke rygtedes, at „den vise Telamon" i 
den sidste Tid har hengivet sig til alskens Lyst 
og Last, at jeg drikker Vin og lister mig ind 
i letfærdige Huse; men jeg har ingen kysset. 
Kysset har jeg gemt til dig. Jeg beder om et 
Kys. Lad mig engang berøre dine levende 
Læber. 

Helena 

(ryster langsomt pa& Hovedet). 

Telamon 

(haanlig). 

Hvorfor saa megen Højtidelighed for et lille 
Kys. Det er dog uklædeligt og uvenligt, Helena. 

Helena 

(staar som stivnet). 

Telamon. 
Nej men hør dog Helena. Det er jo ikke 
Oinos' Kys, du giver mig. Han kan jo faa 

saa mange, han vil, alligevel, for du har ikke 
færre tilbage. Et Kys — et Kys! Jeg har 
grublet over, hvad det er, og jeg fandt, at det 
var intet. Kan man se paa dine Læber, at du 
nys har kysset, Helena. Umulig! Og du har 
dog maaske givet tusinde Kys. 

Helena 

(staar som fer). 

Telamon 

(smilende og nærmere). 

Du maa svare paa mit Spørgsmaal. Vi 
maa søge at trænge tilbunds i Tingene. — 
Hvad er et Kys? Har det nogen Tykkelse? 
Vejer det noget? Ingenting Helena? — Nogle 
siger rigtignok, at det har forskellig Længde; 
men det forstaar jeg mig ikke paa. I saafald 
maatte det være noget som en Linje, der kun 

har en Udstrækning. (Tegner med Fingren en Linje i 

Luften.). Se det er et Kys, Helena. Det er in- 
genting — det bliver til Intet — ikke engang 
til et lille Barn. — Aa Helena. Hvilken jam- 
merlig og latterlig Højtidelighed Menneskene 

dog svøber sig i. (Tegner atter en Lii^e i Luften.) Du 

vil dog ikke. 

Helena 

(staar ubevægelig som fer). 

Telamon. 
Ak Gud, man kan sige om den hele Verden, 
at den er intet. Forstandige Mennesker har 
hævdet det med gode Grunde. Men et Kys 
Helena — det er dog Topmaaiet af Intet. Det 
er dog Ingentinget drevet op i det højeste 
Vanvid. 

Helena 

(uden at rere sig). 

Farvel Telamon. — Nu vil jeg gaa. 

Telamon. 
Vent lidt, selv om du keder dig en Smule. 
— Jeg har kedet mig saa meget i den sidste 
Tid, Helena, skønt Himlen skal vide, jeg har 
ogsaa havt Morskab. Haha! — At gøre no- 
get rigtig ondt, Helena! — det var Morskab. 
At gøre noget rigtig ondt, for Alvor 
ondt — saa det slikkede mod Himlen som 
røde, grusomme Flammer, det vilde hjælpe for 
Kedsomhed. Tror du ikke? 

Helena 

(vender sig bleg imod ham). 

Telamon. 
Sig mig først Et. Er du lykkelig? 

Helena. 
Dette gør ondt. 

Telamon. 
Er du lykkelig med Oinos. 

Helena. 
Ja! Jeg er lykkelig. 

Telamon. 

Hvor jeg hader dig! Men denne Verden 

er besynderlig. Havde du nu i dette Øjeblik 

været ulykkelig, ussel og syg, saa var jeg 

bleven god. Er du lykkelig? Sig nej, Helena! 

Helena 

(strækker Hænderne mod Himlen). 

Jeg er lykkelig! Jeg er lykkelig! 

Telamon. 
Dejlig er du — og nu skal du dø! 

(Han steder hende ned med en Dolk.) 

Helena 

(falder med et svagt Skrig). 

Oinos! 

Telamon 

(Betragter hende et øjeblik anspændt og gaar). 
(Det er bleven merkt.) 

Kryses 

(kommer ilsomt fra veiurtre). 

Hvem raabte? — Hvem var det, der gik. — 
Var det ikke Telamon? Hvad der? — Hvad 
er det? Hvorfor ligger du der? Svar? (R^rer 

ved hende.) Hvad er det? (Ser paa sine Hænder.) Uh 

Blod. — Er du død? Død! Død! — Aa jeg 
bliver ræd. Hvad skal jeg gøre — jeg maa 
skrige. Hjælp! Hjælp! Hjælp! — Var det Te- 
lamon? Aa jeg bliver ræd! Hjælp! Hjælp! 
Hjælp! — Nej det kan ikke have været ham! 
— Hjælp! Hjælp! 

(Der kommer Folk med Lygter.) 
(Tæppet.) 



Fjerde Akt. 



En Have. Stjerneklar Nat. Floden flyder i Baggrunden 
maanebeskinnet. Et stort Baal er tændt ved Helenas 
blomstersmykkede Grav. Sorte Cypresser hejt mod Himlen. 
Det blæser. Baalet blaffer og belyser Oinos, der sidder 
med korslagte Ben ved Graven. 



Telamon 

(kommer ind. Bliver staaende i Forgrunden tilvenstre og betragter 
Oinos). 

Kryses. 

(kommer, stiller sig bag ham). 
(Tavshed.) 

Kryses. 
Nu I er kommen hid? 

Telamon 

(vender sig). 

Er det Eder! 

Kryses. 
Jeg er ogsaa ude om Natten. 

Telamon. 
Jeg ser det. 

Kryses. 
Blev I bange? 

Telamon. 
Jeg plejer ikke at blive bange. 

(Tavshed.) 

Kryses. 
Hm. I rejste som bekendt nogle Timer, 
før dette skeede. 

Telamon. 
Ja, som bekendt. 

Kryses. 
Ser I det B&al? 

Telamon. 
Ja. 

Kryses. 
Er I kommen hid for at se det. 

Telamon. 
I plager mig med dumme Spørgsmaal. 

Kryses. 
Dette Baal, som I ser — dette Baal tændes 
og vedligeholdes af Fattige, for at Oinos ikke 
skal fryse i den kolde Nat. Et prægtigt Baal! 
— Nogle nærer ogsaa den besynderlige Fore- 
stilling, at Lyset fra dette Baal — kan I gætte? 

Telamon 
Gætte hvad! 

Kryses. 
At Lyset fra dette Baal vil lokke Morderen 
til sig. 

Telamon. 
Saa — siger man det? 

Kryses. 
Dum Snak og Overtro. 

(Tavshed.) 

Kryses. 
Fryser I? — Gaa hen til Baalet! 

Telamon. 
Jeg fryser ikke, dumme Nar. 



Hvad nu? 



Kryses 

(forbløffet). 
(Tavshed.) 



Kryses. 
Denne Ugerning har gjort et dybt Indtryk. 
Mange har vendt sine Tanker mod det Alvorlige. 
Maaske har de- hemmelig sukket efter en stor 
Rædsel. Man maa sige, at denne Morder har 
virket mere end mangen En, der skriver Bøger. 

Telamon. 
Menneskenes Alvor er ikke en Negl værd. 

(Ser haanlig paa Kryses.) Du er Vel Selv iblandt 

dem, fejg som du er. 

Kryses. 
Naanaa! I er stor paa det. Blev I ked 
af det besynderlige Selskab, I søgte i Nabobyen. 

Telamon. 
Led og ked. 

Kryses. 
Nogle mærkværdige Mennesker var det. 

De vilde næppe være utilbøjelige til Oprør og 
deslige. Men I blev dog ked af dem. 

Telamon. 
Jeg ved godt, hvorfor du forfølger mig — 
dumme Nar! 

Kryses. 
Har jeg da ikke Ret? 

Telamon. 
Hvorfor skulde jeg svare dig? 

Kryses 

(skælvende). 

Saa har jeg altsaa Ret. 

Telamon. 
Gaa kun til Vagten. Jeg vil ikke tale 
med En som dig. 

Kryses. 
I er stolt. 

Telamon 
Ja, jeg er stolt. 

Kryses 

(bevæget). 

Jeg gør kun min Pligt, Telamon. 

Telamon. 

(haanlig og med V«iiimelM). 

Nu er han tilmed højtidelig. Dette er vel, 
hvad man kalder et alvorligt Øjeblik. 

Kryses 

(med en svag Fnisen). 

Jeg troede rigtignok, at et vist Alvor i Øje- 
blikket maatte ansecs for passende. — Men jeg 
er jo saa barnlig. 

Telamon. 
Gaa saa! 

Kryses. 
Ser I Broen der henne, Telamon. Over 
Floden! — Derfra er et g9dt Spring. 









Telamon. 


Gaa 


saa! 


(Kryses gaar.) 








Telamon 








(naermer sig til Oinos). 


Det 


er 


mig, 


Oinos. 
Oinos 

(ser op — tier). 

Telamon. 


Det 


er 


mig 


— Telamon. 

Oinos. 



Hvad vil du? 



Telamon. 
Maa jeg sidde lidt hos dig? 

Oinos. 
Er det dig Telamon. 

Telamon 

(sætter sig paa Jorden). 

Telamon. 
Troede du Oinos, at det var mig, der gjorde 
dette. 

Oinos 

(ser lidt pa& ham). 

Nej, jeg tror ikke, du er ond. 
Telamon 

(med et SFagt Smil). 

Jeg troede ogsaa engang, at jeg var saadan 
et godt Menneske. — Nuja, jeg gjorde dog 
mit Bedste. 

Oinos. 
Hvorfor taler du? 



130 
Telamon 

(med en Gysen). 

Det er en kold Nat. — Det ser ud, som om 
Stjernerne fryser. — Denne Verden er forfær- 
delig, Oinos, og det skrider fremover mod 
Rædselen for hver af os og snart for Alle. 

Oinos 

(ser hen pa& ham). 

Telamon. 
Jeg tror at Tiden snart er inde, da Af- 
grunden vil aabne sig og opsluge alt; men 
først skal Fjendskabet brede sig over Jorden. 
For nu ser jeg det klart. Det er ikke Kærlig- 
heden — det er Forfængeligheden, der binder 
Menneskene sammen, og Hadet stiger for hver 
Dag, der gaar, under Kærlighedens Maske. 
Alle mod alle! Snart kommer Kaos. 

Oinos. 
Det skal ikke ske! 

Telamon. 
Det som var igaar, er ikke idag — det er,, 
som om det aldrig havde været. Jeg vil ikke 
længer blive her. 

Oinos. 
Ingen Magt i Verden kan gøre det, som var, 
til Intet. 

Telamon. 
Jeg har seet min egen Skygge vokse mørk 
og truende mod Himmelen — den forfærdeligste 
af Alle. Da blev jeg ræd. 

Oinos. 
Du har ingen Sorg? 

Telamon. 
Ingen Sorg. 

Oinos. 
Og intet Minde? 

Telamon. 
Intet Minde. — Inat vil jeg dø. 

(Tavshed.) 

Telamon. 
Der kom En til mig, der havde dræbt. 

Oinos 

(ser hastig hen paa ham). 

9» 

Telamon. 
Han havde dræbt et fremmed Menneske. 
Han huskede knap, hvordan — hun saa ud. 

(Oinos springer op. Telmmon ogsaa. Et Ojeblik staar de Ugeorerfor 
hinanden og stirrer hinanden stivt i øjnene.) 

Telamon 

(hvisker). 



Dræb mig! 



Oinos 

(stirrer paa ham). 



Telamon 

(hvisker). 

Jeg — jeg gjorde det. 
Oinos 

(styrter sig over ham og kaster ham til Jorden). 

Telamon. 
Dræb mig — dræb mig! 

Oinos 

(drager sin Dolk). 

Aa hvorledes skal jeg pine dig. Hvorledes 
skal jeg finde en Pine, der er forfærdelig nok. 
(SUpper ham pludselig.) Du har ikke lidt nok. — 
Gaa! 

Telamon. 

(hæst). 

Er du bange. Tør du ikke? 

Oinos. 
Du har ikke lidt nok. 

Telamon 

(har rejst sig, ser paa ham). 

Tror du ikke? — Saa Farvel Oinos. Saa 
vil jeg gøre det selv. 

Oinos 

(bydende). 

Nej! Om lidt skal mine Folk gribe dig 
og spærre dig inde, saa skal du gøre Bod. 
— I Ensomheden bliver du nok god Telamon. 
I lange Nætter og Dage skal du vride dig i 
ydmyg, ussel Bøn paa dine Knæ. 

Telamon. 
Jeg gør ikke Bod. — Hvad skulde det nytte. 

Oinos 

(stirrer paa ham). 

Forfærdelige, fremmede Menneske. (Aander 
tungtud.) Telamon, du kan gaa frit, hvorhen du 
vil. 

(Han sætter sig atter ved Graven.) 

Telamon 

(Skjuler grubtonde Ansigtet i sine Haender. Endelig peger han mod 
Floden). 

Saa gaar jeg did. 

Oinos. 
Og frygter du ikke — for Rædselen. 

Telamon. 
Jeg længes efter den. — For ser du, Oinos, 
nu kommer det store øjeblik, da jeg faar 
Hemmeligheden at vide. — Nu styrter jeg mig 
i Floden, og da skal mit Hjerte blomstre. 

Oinos. 
I Rædselen.? 

Telamon 
Rædselen kan ikke være mere end Rædsel, 
men maaske er den Bod for Livets Brøde. Og 
ser du, Oinos, saa kommer dog vel tilsidst den 
store Hvile ogsaa for mig. Se Maanelyset i 
Vandet. — Der maa dog ske noget besynderligt, 
som var værd at kende. Farvel Oinos. Hvor 
jeg elsker dig! — Hendes sidste Ord var dit 

Navn (han gaar ud til hejre). 

(Det er ved Morgengry. Fra venstre kommer Raadet 
fulgt af mange, unge Mænd. De bliver staaende i Afstand 
og samtaler hviskende.) 



En gammel Mand af Raadet. 
Vi maa tale til ham. Hans Tanker maa ikke 
være her Dag og Nat. 

En anden af Raadet 

(ogsaa gammel). 

Tilsidst vil han gaa tilgrunde i Sorgen. 
En tredje af Raadet 

(ung). 

Og Landet trænger haardt til hans Kraft. 
Den første Gamle 

(til anden Gamle). 

Tal til ham du. Du er den ældste. 
Anden Gamle 

(til den Unge.) 

Nej heUer du. Kong Oinos holder mest af 
Ungdommen. 

Første Gamle. 
Ja, det er sandt. — Og dig har han selv 
valgt. 

Den Unge. 
Jeg er bange for ham. 

Anden Gamle. 
Tag Mod til dig. — Du handler til Alles 
Bedste. 

Den Unge. ' 
Aisymnos er hans Ven. — Er Aisymnos 
her ikke? Det er bedst, han taler. 

Første Gamle. 
Aisymnos er jo ikke Medlem af Raadet. 

Den Unge. 
Hvad gør det? 

Anden Gamle. 
Det maa vi sætte os ud over. 

(Der kaldes hviskende fra Mand til Mand paa Aisymnos. — Han 
nsrmer sig. De taler sagte sammen.) 

Aisymnos 

(ga&r i Spidsen for Skaren hen til Oinos). 

Aisymnos. 
Kong Oinos. Tillader du mig at tale. 



Oinos 

(sor op). 



Ja tal! 



Aisymnos. 
Oinos vend tilbage til Livet. Det trænger 
til dié- — Vi længes alle efter dig. Oinos, er der 
da ikke mere noget, du elsker i denne Verden? 

Oinos 

(bøjer sin Pande mod Graven og siger langsomt). 

Denne løndomsfulde Verden elsker jeg: 
Livet og Døden. 

(Der Ijder et Skrig. I det samme kommer Kryses fulgt af væbnede 
Mænd.) 

Første Gamle. 
Der var En, der skreg. 

Anden Gamle. 
Det lød som fra et Menneske iDødsvaande. 

Aisymnos. 
Det skreg saa vildt. 

Kryses 

(dæmpet til de væbaede Mænd). 

Vi kommer for sent. 

Første Gamle. 
Var det en Sjæl, der gled bort i de evige 
Strømme. 

Anden Gamle., 
Fred være med ham, hvem han end var. 

Kryses 

(frem for sig). 

Nu spræller Telamon i de evige Strømme. 

(Nærmer sig Aisymnos, der staar ved Floden.) Her er uhvgge- . 

lig her paa Jorden. 

Aisymnos 

(brister i Graad, men fatter sig straks og siger stille). 

Hvad gør det, at vi dør. Lyset lever jo. 
Hør, der kvidrer en Fugl, der netop er 
vaagnet. Vi maa ikke lade os skræmme. 
Maaske er det altsammen kun en Spøg. 

Kryses. 
Der driver et Lig med Strømmen. 

Oinos. 
Lad det drive tilhavs! 

Anden Gamle. 
Maatte Døden være ham god. — Se Solen 
stiger over de Levende. Mafige er de hvert Nu, 

hvis Øjne lukkes, saa de ikke længer ser dens 
Straaler. — Døden er mægtig og fylder os med 
Gru; men vore Hjerter stunder dog mod den 
store Hvile. — Venner, Brødre. Døden er 
barmhjertig. Døden er god. 

Alle bejer sig. Mange falder paa Knæ, og det lyder i 

Kor. 
Døden er god! 

Oinos 

(bar rejst sig. Han vender sit Ansigt mod Solen, straekker Hænderne 
mod Himlen og siger med vild og smertelig Fryd) 
Mit Liv ! Mit Liv ! (Vender sig mod Raadets Med- 

emmer.) Kom, følg mig — til Dagens Gerning. 

(Alle felger ham. Fra et Taam i det Fjerne heres Basuntoner, der 
hilser Morgenens Frembrud.) 

(Tæppet.) 

